Тавсия – Fikrat.uz\nЛекин ялқовлик, дангасалик, “Берсанг ейман, урсанг ўламан!” қабилида ўйлаш орқали бу тоифадагилар ўзбекона ғурурни ҳам унутиб қўйишган, назаримда. Тўрт мучаси соғ, савлатидан от ҳуркадиган, ери бор эркаклар қабулимга келиб, ”Бизга ёрдам пули бермайсанми? Ҳеч жойда ишламасак”, деганида, тўғриси, эркаклигидан афсусланиб кетаман. Ётиғи билан “Ака, ука, катта томорқангиз бор, экин-тикин қилиб, рўзғорингизни гуллатиб-яшнатиб юбормайсизми?” деб уқдирсам ҳам фикрини ўзгартиролмайман.\n15:11 / 11.05.2021 17.05.2021 2240 0\nЖурнал ва кундаликларнинг қоғоз вариантидан тўлиқ озод бўлиш учун ўқитувчилар тизимни яхшилаб ўзлаштириши ва мактаблар техник жиҳатдан тайёрланиши кераклиги айтилмоқда. Демак, муаммо яна вақт ва маблағга бориб тақалади. Бу ҳам етмагандек, республикамизнинг аксарият ҳудудларида интернет тезлиги жуда суст. Мазкур ҳолатдан чиқиб олгунга қадар ўқувчиларга билим бериш кўрсаткичи пасайиб бораверадими?\n14:27 / 10.05.2021 17.05.2021 2754 0\n“Nuroniy” газетасининг адади бор-йўғи 3756 нусха бўлса? Бу мамлакатимиздаги маҳаллалар сонидан уч баробар кам. Демак, қолган маҳаллаларда, ҳаттоки, Мурожаатларнинг матни билан ҳам танишиш имкони бўлмаган. Шундай экан, ҳар бир маҳаллада ҳеч бўлмаганда бир дона “Nuroniy” газетасини етказиш имконини таъминлаш мумкин эмасми?\n21:29 / 04.03.2021 09.03.2021 3618 0\nОбналчи фирмалар коронавирусдан ҳам ёмонроқ— Шерзод Кудбиев\n«Обналчи» ҳалол тадбиркорнинг биринчи ва ягона душмани. У давлатни, жамиятни алдайди, — деди Давлат солиқ қўмитаси раиси Шерзод Кудбиев. Давлат солиқ қўмитаси раҳбари ҚҚС билан ҳисоб-китобларни бекор қилиш бўйича янги тўлқин кутилаётганидан огоҳлантирди. Унинг сўзларига кўра, «обналчи» фирмаларнинг умри кескин қисқарди.\nДСҚ, ҚҚС, Шерзод Кудбиев\n16:09 / 25.02.2021 09.03.2021 6518 0\nБобур Каримов: Гапирадиган мавзусини тушунса, барча учун манфаатли бўларди\nАлишер Қодировнинг ушбу гапларига Монополияга қарши курашиш қўмитаси раисининг биринчи ўринбосари Бобур Каримов қуйидагича муносабат билдирди.\n11:09 / 22.12.2020 22.12.2020 22820 0\nПруфридинг (Proofreading) – олимлар мақоласини хорижий илмий нашрларда чоп этишни оширишга қаратилган хизмат. Ушбу хизмат сўнгги вақтларда Ўзбекистон илм-фанига ҳам жорий этилмоқда.\n23:38 / 09.12.2020 09.12.2020 19665 0\nАлишер Султонов: электрон газ ҳисоблагичларининг портлаши уюштирилган…\nЭнергетика вазири Алишер Султонов\n13:19 / 02.12.2020 02.12.2020 18544 0\n13:50 / 01.12.2020 02.12.2020 19037 0\nБиз ҳам шу юртнинг фарзандимиз, ҳамма гаплардан хабардормиз, наҳотки бундай мурожаатлардан бехабар бўлсак? Гап шундаки, бир неча йиллар олдин вазият бундан-да оғир бўлган, лекин одамларда ҳозиргидек мурожаат қилишнинг кенг имкониятлари бўлмаган. Яъни мурожаатларнинг кўплиги муаммонинг кескин кўпайганини англатмайди, истеъмолчиларнинг бу борадаги ҳуқуқий онги ўсаётганидан далолат. Бу жавобим ҳам етишмовчиликларни оқламайди, шунчаки мавжуд вазиятни тушунтиряпман.\nШерзод Хўжаев, Энергетика вазири ўринбосари\n9:19 / 22.11.2020 24.11.2020 18013 0\nЮртимизга 900 нафар бангладешлик мигрантлар келишидан Меҳнат вазирлигининг хабари йўқми?..\nЖуда кулгули жавоб! Наҳотки, Меҳнат вазирлигининг бангладешлик мигрантлар келишидан, бунга қарши Олий Мажлис Қонунчилик палатаси депутатлари Нодир Тиллаволдиев ва Дониёр Ғаниев мурожаат қилганидан хабари бўлмаса?\n14:26 / 11.11.2020 13.11.2020 6963 0\n20:58 / 05.12.2020 05.12.2020 15436 0\n10:00 / 11.09.2020 14.09.2020 25472 0\n17:16 / 20.07.2020 03.08.2020 20746 0\n11:05 / 15.04.2020 17.08.2020 27052 0


РИЗҚИНГНИ ОЛМАСДАН ЎЛМАЙСАН! | Azon.uz - Ахборот-таҳлилий портал\nРИЗҚИНГНИ ОЛМАСДАН ЎЛМАЙСАН!\n2682 09:00 18.03.2020\nРасулуллоҳ саллоллоҳу алайҳи васаллам бир куни саҳобаларга айтдилар:\nРасулуллоҳ саллоллоҳу алайҳи васаллам уларга дедилар:\n"Оламлар Роббисининг элчиси Жаброил руҳул қудс менга айтди:\n"Ҳеч бир жон токи муддати тугамаса, ризқини олмаса ўлмайди. Аллоҳдан тақво қилинг. Ризқни гўзал тарзда талаб қилинг. Сиздан бирингизга ризқ келиши секин бўлса, уни Аллоҳнинг маъсияти ила талаб қилишга ҳаракат қилмасин. Аллоҳнинг ҳузуридаги нарсага Унинг тоати билан эришилади".\nМен коронавирус тўғрисида ўқиб, у ҳақда эшитар эканман, инсонларнинг кўзида, уларнинг сўзида қўрқинч, нотинчлик кўрдим. Шунда ўзимга ўзим дедим:\n"Инсонларга шу шароитда қалбларига таскин берадиган кишилар лозим. Улар яшаётган шароитда уларнинг ақидаси қандай бўлиши лозимлигини ўргатадиган кишиларга эҳтиёж бор.\nБиз онамиз қорнида эканимизда Аллоҳ бизнинг умримизни, ризқимизни ёзиб қўйган. Ана шу ёзилган умрни яшамасдан олдин ўлмаймиз.\nУруш майдонларида ёши кексаларни кўраяпмиз, эшитаяпмиз. Бомбалар остидан тирик чиқаяпти шу ёшида. Ваҳоланки, онасининг сути томоғига тиқилиб ўлаётган гўдаклар қанча!!!\nБиринчиси қартайиш учун самолётлар ташлаган бомбалардан омон қолди. Чунки Аллоҳ унга узоқ умрни ёзган. Ҳеч нарсага қарамай у яшайди ўша умрни.\nИккинчиси эса ер юзидаги энг тинч ва иссиқ жой бўлмиш онасининг қўйнида вафот этаяпти. Сабаби – Аллоҳ унга ёзган умр шунча.\nИнсон нима учун яратилган бўлса ўша вазифасини адо қилмасдан ўлмайди, хотиржам бўлинг!\nБизга етадиган хавф бу табиий нарса. Унинг имони заифликка алоқаси йўқ. Биз инсон бўлганимиз учун қўрқамиз. Мўмин ҳам инсон. У ўзидан хавотир олади, яхши кўрганларидан хавотир олади. Аммо у бу хавфнинг таъзирини қадарга ризолик билан беради.\nБунинг аччиқлигини Аллоҳнинг хоҳишига бўлган иймони билан зийнатлайди.\nАллоҳнинг қадарини бандалари ўртасида ҳавойи нафсингизга мос равишда тақсимламанг. Бало келса кофирни ҳам, мусулмонни ҳам, итоаткорни ҳам осийни ҳам, яхшини ҳам ёмонни ҳам бирдек тутаверади. Бу умматнинг энг ишончли кишиси Абу Убайда ибн Жарроҳ розияллоҳу анҳу Амвос вабосидан вафот этганлар. Биз биламизки, инсонлар ўлимнинг сабабида бир-бирларига шерик бўлишлари мумкин. Аммо мўминнинг оқибати бўлак, кофирники бўлак. Ибрат ўлимнинг сабабида эмас, ўлимдан сўнг нима бўлишидадир.\nСақланиш вожиб. Инсон эҳтиёт бўлишга, шифокорлар насиҳатига қулоқ солишга бурчли. Чунки у ўзига ҳам, бошқаларга ҳам зарар етказмаслиги лозим. Инсон ўзини ҳалокат ўрнига ташлаши имондан ва гўзал таваккулдан эмас.\nРизқ Махсус Илм Расулуллоҳ соллаллоҳу алайҳи васаллам Тарих\nҲалол ризқ излашнинг мукофоти\n1267 22:00 25.01.2021\n1312 12:10 28.12.2020\nРизқ берувчи Аллоҳ\n1730 18:30 08.11.2020\n1593 06:00 29.04.2020\n1479 08:00 26.03.2020


Таъзия билдириш учун афзал вақт маййитни дафн қилиб бўлгандан кейинги вақтдир. Чунки ундан олдин маййит эгалари дафн ишлари билан машғул бўладилар, қолаверса, уларга маййитдан ажраганликларининг ҳисси дафндан кейин кучлироқ сезилади. Бу пайт эса айни сабрга чақириш, бардошли бўлишга ундаш вақтидир. Суннат бўйича, хоҳ дафндан олдин, хоҳ дафндан кейин бир марта таъзия изҳор қилинса бўлди.\nТаъзияни ҳамма жойда ҳам билдириш мумкин. Ҳозирги кундагидек Маййит эгалари таъзияга келганларни кутиб олиш учун маййит чиққан ҳонадоннинг эшиги олдида ўтиришлари шарт эмас, ҳамда бошқалар ўтадиган йўлда бўлмаслиги мақсадга мувофиқдир. Зеро, ҳанафий мазҳаби уламолари гуноҳдан холи бўлгандагина эшик олдида ўтиришга рухсат берганлар . Агар ўтирши гуноҳга сабаб бўлса, жоиз эмас.\nТаъзия «Аллоҳ сабр берсин», «Ажр-савобли қилсин», «Ўлганни Аллоҳ раҳматига олсин» каби лафзлар билан билдирилади.\n «Ал мавсуатул-Фиқҳиятул-Кувайтийя», Қувайт, Дорус Салосил. –Ж. 12, –Б. 289.\nМусибатзадаларга лозим ишлар\nАллоҳ таолодан ёрдам сўраб, сабр тилаши, сабрлиларга бериладиган ажрларни умид қилиши лозим бўлади. Бу ҳақда Аллоҳ таоло Ўзининг бандаларига дастуруламал қилиб юборган Қуръонида шундай дейди:\n“Улар ўзларига мусибат етганда: «Албатта, биз Аллоҳникимиз ва албатта, биз Унга қайтувчимиз», деганлардир. Ана ўшаларга Роббларидан салавотлар ва раҳмат бор. Ана ўшалар, ўшаларгина ҳидоят топганлардир” (Бақара сураси, 156-157-оятлар).\nИстиржо айтиш, яъни «Албатта, биз Аллоҳникимиз ва албатта, биз Унга қайтувчимиз», дейиш суннат саналади.\nاَللّهُمَّ أْجُرْنِي فِي مُصِيبتِي، وأخْلُف لِي خَيْراً مِنْها\n“Аллоҳим! Мусибатим эвазига ажру савоб бергин ва ўрнига яхшироғини келтиргин”, дейиш ҳам суннатдир.\nШайх Абдулазиз Мансур, «Қуръони карим маъноларининг таржима ва тафсири». Тошкент, Шарқ 2009.\nМаййитни эслаб, ёмон гапирмасдан, овоз кўтармасдан ва уввос солмасдан йиғлаш жоиз. Аммо овоз кўтариб, жазавага тушиб, яъни сочларни юлиб, кўкракларга уриб, маййитнинг сифатларини айтиб, “Суянган тоғим эди”, “Устуним эди”, деб йиғлаш харом ҳисобланади.\nعن جابر: أنّ رَسولَ اللهِ صلّى الله عليه وسلَّم قال: «يا إبراهيم، إنا لا نغني عَنكَ من الله شيئاً، ثُمّ ذَرَفَتْ عَيْناه، فَقَالَ لَه عَبد الرَّحمن بن عَوف: يارَسولَ الله ، أتَبكِي، أو لم تنه عَن البُكاء؟ قال: لا، وَلَكِن نهيت عَن النوْح رواه الترمذي\n“Эй Иброҳим, биз сендан Аллоҳдан келадиган бирор нарсани қайтара олмаймиз”, дедилар. Сўнгра кўзларидан ёш оқди. Шунда Абдурраҳмон ибн Авф: “Йиғлаяпсизми? Бизларни ўзингиз йиғлашдан қайтармадингизми?” деди. У зот: “Йўқ! мен фақат уввос солиб йиғлашдан қайтарганман”, дедилар.\n3 йил аввал 5102 fiqh.uz


BBCUZBEK.comга RSS янгиликлари билан боғланинг! - BBC News O'zbek\nBBCUZBEK.comга RSS янгиликлари билан боғланинг!\nRSS Янгиликлари нима?\nRSS янгиликлари BBCUZBEK.COM да Сиз ёқтирган янгилик ва ахборотни қисқа фурсатда қабул қилишнинг осон йўлидир.\nКун мобайнида BBCUZBEK.COM саҳифасида янгиликлар ва махсус мақолалар янгиланиши билан Сизнинг RSS янгиликларингиз RSS News Reader воситасида янгиланади. Сиз ўзингизнинг RSS News Readerингизда сўнгги сарлавҳалар, уларнинг қисқа изоҳи ҳамда Сизни мақоланинг тўла матнига элтувчи йўлни кўрасиз.\nBBCUZBEK.COMнинг RSS янгиликларига қандай қилиб обуна бўлиш мумкин?\nСизнинг ўз компьютерингизга RSS News Reader деб аталадиган программа ўрнатишингиз керак бўлади. Бу программа Сиз танлаган веб-саҳифадаги RSS янгиликлари ва ахборотни кўриш имконини беради.\nBBCUZBEK.comнинг RSS янгиликларини қабул қилиш учун ‘маус’ ёки ‘сичқонча’нинг ўнгини босинг ёки Менюдан ‘Copy Shortcut’ командасини танланг!\nҲозир RSS янгиликларининг URLидан нусха олинади, уни Сиз ўзингизнинг RSS News Readerингизга қўшиб қўйишингиз мумкин.\nСиз ўзингиз танлаган RSS янгилигини компьютерингиз RSS News Readerидаги RSS янгиликлари мажмуасининг обуна рўйхатига қўшиб қўйиш учун пастдаги кўрсатмаларга риоя қилишингиз лозим\nбўлади. Айрим RSS News Reader лар адресни янги канал сифатида қўшиб қўйишни талаб қилади, унда янгиликлар сарлавҳалари, қисқа мазмуни ва мақоланинг ўзига йўналтирадиган йўлланма Сизнинг экранингизда пайдо бўлаверади.\nЭслатма: Янги RSS News Readerлар Би-би-си RSS янгиликларига Би-би-си саҳифасини ўқиб турган вақтингизда обуна бўлишингиз мумкинлиги ҳақида огоҳлантириши мумкин.\nҚаердан RSS News Reader топсам бўлади?\nRSS News Readerларнинг турли-туман хиллари мавжуд. Уларни қидириб топиш тафсилотларини интернетдан кўришингиз мумкин. Уларни компьютерга эркин ўрнатса бўлади.\nТурли RSS News Readerлар турли операцион тизимларда ишлайди. Бир қарорга келишдан олдин ана шу жиҳатини назарда тутинг!\nШунингдек, айрим RSS News Readerлар айрим тиллардаги ёзувларни акс эттирмаслигини инобатга олиш муҳимдир.\nБарча ҳуқуқлар, жумладан Би-би-си веб саҳифалари мазмунига доир муаллифлик ҳуқуқлари ҳам Би-би-сига тегишли ёки Би-би-си томонидан назорат қилинади.\nБи-би-си веб саҳифалари материалларини қабул қилар экансиз, Сиз ушбу материаллар мазмунидан фақат ўзингиз учун нотижорат мақсадда фойдаланишга розилик берасиз.\nБи-би-сининг ёзма рухсатисиз Би-би-си саҳифаларидан электроник равишда ёки оддий йўлда нусха кўчириш, радио-телеэфирга узатиш, (ҳар қандай шаклда) сақлаш, тарқатиш, оммавий намойиш, Би-би-си веб саҳифаси мазмунини ҳар қандай мақсадда ўзгартириш ёки мослаштириш ҳуқуқига Сиз эга эмассиз.


Мунажжимлар башорати: 19 феврал куни юлдузлар сизга нималарни ваъда қилмоқда? » Ўзбекистон янгиликлари – Zamin.uz\nБезовталик, хавотирлар учун бугун айтарли жиддий сабаб йўқ. Лекин хуш келадиган лаҳзаларни кутишингиз ҳам нотўғри бўлади. Бир сўз билан айтганда, тақдирнинг барча синовларига тайёр турганингиз маъқул. Кўплаб вазиятлар сизнинг фойдангизга якун топмаслиги мумкин. Лекин бунда бошқаларни айбламанг. Молиявий аҳволингизнинг яхши бўлиши ишга ижодий ёндашишингизга боғлиқ бўлиб турибди. Пул топиш йўлида бир дақиқа вақтни ҳам беҳуда кўкка совурманг. Саломатлигингизни жуда эҳтиётланг. У ҳали сизга кўп керак бўлади.\n19 февралда олдингизда фақат бир мақсад кўндаланг туради. У ҳам бўлса, бошқаларга ҳар тарафлама ёқиш. Афсуски, ҳаммага бирдек ёқиб бўлмайди. Шунга қарамасдан, барибир бу амални давом эттираверинг. Кимларнидир ранжитган бўлсангиз, керак бўлса, узр сўранг. Уларнинг кўнглини юмшатсангиз бас. Иш жойингизда ҳақиқий профессионал сифатида ҳаракатлар содир этишингиз лозим. Шунда кутилган натижаларни қўлга киритасиз.\nИшда ҳам, муҳаббатда ҳам, пул масаласида ҳам омадингиз келади. Бунақа ёрқин лаҳза янги йил киргандан бери юз кўрсатмаганди. Башарти сизни танқид қилишса ҳам, атайин жилмайиш билан жавоб қайтаринг. Агар ўшаларнинг кўнгли тошдан яралмаган бўлса, албатта юмшайди. Кечқурун тадбиркорлар ҳам, маош ҳисобига кун кўрадиганлар ҳам яқин инсонларнинг кўмагидан умид қилсалар бўлади. Кўмаклар фақат пул билан боғлиқ эканини унутманг.\n19 феврални катта пул олиш билан бошлашингиз кутилмоқда. Ё мукофот, ё таътил пули, ёки маош айнан бугун қўлингизга тушиш арафасида турибди. Мабодо шунча пулни олиб кетишга кучингиз етмаса, қондошларнинг полвонроқларини ёрдамга чақиринг. Баҳонада дўкон айланасиз, ажойиб харидларни амалга оширасиз. Тадбиркорлар учун янги ва узоқ муддатга мўлжалланган шартномаларни имзолашда 19 феврал жуда омадли кечади. Кечқурун оиласизларнинг баъзиларини романтик учрашув кутади.\nКунингиз жуда ажойиб бошланади. Рекламачилар, ижтимоий ҳимоя ташкилотлари билан ҳамкорлик масаласида суҳбатларни, мунозараларни бошдан кечирасиз. Тадбиркорлардан қай бири олис давлатга сафар қилишни режалаштирган бўлса, бугун ўша фурсат етди. Бу сафар сизга нафақат моддий, балки маънавий озуқа ҳам ҳадя этади. Саломатлигингиз панд бермайди иншооллоҳ. Тоза ҳаво сайрини ҳам унутиб қўйманг. Кечқурун оилангиз даврасида вақт ўтказишингиз тавсия этилади.\n19 февралда қачонлардир ўзингиз кўнгил қўйган инсонни учратиб қолишингиз мумкин. Эрталаб фавқулодда телефон қўнғироғи сизнинг барча режаларингизни пучга чиқариши, ишлашга халал бериши, хавотирланишга мажбур этиши кутилади. Молиявий муаммолар эса аксинча сизнинг фойдангизга ҳал бўлади. Айримлар яқин ўтмишда амалга оширган иши учун катта пул олиши, бу пулларни бизнесга тикиши мумкин. Омадингизни берсин! Сурункали хасталикка йўлиққанлар саломатлигини қатъий назорат остига олишлари керак.\nБугун сизга юқори лавозимли шахслар, бадавлат танишлар ҳар жиҳатдан ёрдам қўлини чўзишга шай туришибди. Демак, моддий аҳволингиз ачинарли тусда бўлмайди. Тижорат билан шуғулланадиганлар пулни пулга уриштириш бўйича манаман деганни ҳам ортда қолдириш имконига эга бўлишади. Ижод кишилари янги мухлисларга эга бўлиш ҳаракатига тушишлари лозим. Овқатланиш режимини бузманг. Бу яхшиликка олиб бормайди.\n19 феврал куни нотўғри қарорлар чиқаришдан сақланинг. Акс ҳолда бу хатони жуда узоқ вақт тузатишингизга тўғри келади. Янги ғояларни ҳаётга тадбиқ этишда дўстларингиз ёрдам беришади. Лекин мақтасалар талтайиб ҳам кетманг. Кўз тегиши мумкин. Куннинг иккинчи ярмида хизмат сафарига отланишингиз эҳтимоли бор. Фақат бу сафарга шахсий автомобилингизда борманг, жароҳат олишингиз хавфи бор. Газли, муздек ичимликлар истеъмолидан тийилинг.\nКунингиз тўлиқ хатоликларсиз кечмаслиги мумкин. Аммо жиддий муаммолар ҳам кўзга ташланмаслиги тайин. Барча ишларингиз ўзингиз истагандек якун топади. Оила қурмаганлар эсда сақласинлар. Бугун дўстлик кутилмаганда муҳаббатга айланиши мумкин. Сиз ўз маҳаллангизда яшайдиган бир инсонни севиб қолишингиз ҳақиқатга яқин. Демак, буёғига уддабурон бўлишингиз керак. Йўқса, эзгу ниятларингиз саробга айланади. Кун давомида бировларнинг кўнглини зинҳор оғритманг.\n19 феврал куни яқинларингиз маслаҳатлари бажарадиган ишингизда асқотиши мумкин. Улар сизга ёмонлик тиламасликлари ўзингизга ҳам аён. Шундай эмасми? Мустақил тарзда иш юритманг. Бу ҳаракатларингиз катта кўнгилсизликларга сабабчи бўлади. Молиявий аҳволингиз ҳам ҳар кунгидек силлиқ кечмайди. Бардошга суянинг. Қарангки, муҳаббатда ҳам нотўғри қадам ташлаб қўйишингиз хавфи сезиляпти. Олдини олишга ҳаракат қилинг. Ёлғиз қолиб кетишдан сақланинг.\nҚувноқ лаҳзалар, бахтга эришиш учун жон куйдириб ўтиришингиз шарт эмас. Кунингиз шундоқ ҳам ёрқин кечади. Агар эрталаб сал мушкулотларнинг чекиниши қийин кечса, тушга яқин қалбингизда баҳор балқийди. Грипп, шамоллашга йўлиқмаслик учун саломатлигингизга алоҳида эътибор қаратинг. Буёғидан келадиган бўлсак, аллақачон спортзалга қатнай бошлашингиз зарур. Яхшилаб ўйлаб кўринг.\n19 февралда ишхонангизда яна бир карра бошлиқларга ўзингизни кўрсатишга ҳаракат қилинг. Тўғри, илгари ҳам буни кўп бор намойиш этгансиз. Бироқ бугунгиси бошқачароқ кечади. Оиласизлар бўлғуси жуфтига нисбатан самимий муносабат юритишлари тавсия қилинади. Шу йўл билангина келажак бахтингизни сақлаб қола оласиз. Ҳасадгўйлар, ғийбатчилар, кўнгли қора ва иккиюзламачилар сизнинг душманингиз эканини яна бир карра эсга олинг.\nТеглар: Мунажжим башорат юлдузлар\nЯнгиликлар » Ҳаёт тарзи » Мунажжимлар башорати: 19 феврал куни юлдузлар сизга нималарни ваъда қилмоқда?\n19:21 Мунажжимлар башорати: 14 феврал куни юлдузлар сизга нималарни ваъда қилмоқда?\n00:10 Мунажжимлар башорати: 7 феврал куни юлдузлар сизга нималарни ваъда қилмоқда?


Ўзбекистоннинг Марказий Осиёдаги ташқи сиёсати. Эришилган ютуқлар ва амалга оширилиши зарур бўлган ислоҳотлар\nСўнгги вақтларда Марказий Осиёда кўп йиллар давомида гўёки ечими йўқдек туйилган чегара ва сув-энергетика соҳасидаги масалаларнинг аксарияти ижобий ҳал қилинди. Ҳатто қариндошлар даражасидаги борди-келди ташрифлари ҳам ниҳоятда чекланган минтақа мамлакатлари ўртасидаги алоқаларнинг илиқлашишига қайси омиллар таъсир кўрсатди?\nМарказий Осиёнинг қоқ ўртасида жойлашган, энг йирик инсон салоҳияти ҳамда барча минтақа мамлакатлари билан умумий чегарага эга ягона давлат – Ўзбекистон. 2016 йил охиригача давлат чегаралари миналаштирилган, сув ва газ захираларидан оқилона фойдаланиш бўйича даҳанаки тортишувлар, ўзаро четлаб ўтиш ва ташқи сиёсий-иқтисодий манфаатларга қарам бўлмасликка йўналтирилган мухтор нақлиёт ҳамда темир йўллар барпо этилиши натижасида минтақада ишончсизлик кайфияти кескинлашиб кетганди. Ҳатто қариндошлар даражасидаги борди-келди ташрифлари ҳам ниҳоятда чекланган эди. Охирги йилларда минтақа мамлакатлари ўртасидаги алоқаларда катта ютуқларга эришилган бўлса-да, яқин истиқболда ҳал қилиниши керак бўлган бир қанча масалалар мавжуд.\nСиёсий музлар анча эриб, 2017 йил 17 сентябрида БМТ Бош Ассамблеясининг 72-сессиясида Ўзбекистон президенти Шавкат Мирзиёев «минтақада мутлақо янги сиёсий муҳит яратишга эришилгани» ва «бу тенденциянинг мустаҳкамланиши Марказий Осиё давлатлари президентлари мунтазам учрашувлар ўтказиши учун имконият яратиши» ҳақида дастурий нутқ қилганди.\nУндан аввал, 2017 йил 7 февралда тасдиқланган 2017–2021 йиллар учун Ҳаракатлар стратегиясининг «чуқур ўйланган, ўзаро манфаатли ва амалий ташқи сиёсат соҳасидаги устувор йўналишлар» дея тавсифланган 5.2-бандида «Ўзбекистоннинг ён-атрофида хавфсизлик, барқарорлик ва аҳил қўшничилик муҳитини шакллантириш» тамойили белгилаб қўйилган. Фикримизча, «ён-атроф» атамаси ортида Афғонистон ҳам назарда тутилган.\nУмуман олганда, ташқи сиёсат давлат ва жамиятнинг муваффақиятли ички ривожланиши, ислоҳотларни амалга ошириш, аҳоли турмуш фаровонлигининг ошишини таъминлаш, ҳаёт сифатини кўтариш учун қулай ташқи шароитни яратиш ҳисобланади. Шундан келиб чиқиб Ўзбекистон атрофида тинчлик, барқарорлик ва хавфсизлик муҳитини шакллантириш энг асосий вазифалардан биридир. Айнан Ўзбекистон жойлашган минтақадаги хавфсизлик барқарор ривожланишнинг энг асосий шартидир. Юқоридагилардан келиб чиқиб, Марказий Осиё давлатлари – бевосита қўшниларимиз билан дўстона, яқин қўшничилик ва ўзаро манфаатли алоқаларни ривожлантириш ва мустаҳкамлаш асосий устувор ташқи сиёсий йўналиш сифатида белгилаб қўйилган.\nХўш, сўнгги йилларда Ўзбекистон ташқи сиёсатининг Марказий Осиё давлатлари билан ҳамкорлик ва умумий ташқи сиёсат йўналишида қандай ишлар амалга оширилди?\nБиринчидан, президент Шавкат Мирзиёевнинг Марказий Осиё давлатлари раҳбарларининг маслаҳат учрашувларини ўтказиш тўғрисидаги таклифи амалга ошди. Ушбу ташаббус халқаро миқёсда кенг тан олинди ва минтақа давлатларининг барча раҳбарлари қўллаб-қувватлади.\nМарказий Осиё давлатлари раҳбарларининг биринчи маслаҳатлашув учрашуви 2018 йил 15 март куни Қозоғистон пойтахти Остона шаҳрида бўлиб ўтди. Иккинчи учрашув 2019 йил 29 ноябрь куни Тошкент шаҳрида ўтказилди. Ушбу учрашувда биринчи анжумандан фарқли ўлароқ, Туркманистон парламенти раиси эмас, Гурбангули Бердимуҳамедов ҳам шахсан иштирок этди.\nШунингдек, Тошкент учрашувида кейинги йиғилишни Бишкекда ўтказишга келишиб олинган эди. Аммо коронавирус пандемияси сабаб 2020 йилги учрашув ўтказилмади. Марказий Осиё давлатлари етакчиларининг навбатдаги маслаҳат учрашуви 6 август куни Туркманистоннинг «Аваза» миллий туризм зонасида ўтказилмоқда.\nИккинчидан, Ўзбекистон ва Марказий Осиёнинг бошқа давлатлари ўртасида барқарор иқтисодий ва сиёсий алоқалар ўрнатилди.\nШавкат Мирзиёев Ўзбекистон президенти сифатидаги илк хорижий ташрифини 2017 йил 6-7 март кунлари Туркманистонга амалга оширганди. Учрашувда транспорт соҳасида замонавий инфратузилма яратиш бўйича ҳамкорлик давом эттирилиши бўйича келишувга эришилганди. Бу ҳамкорлик Марказий Осиё, Европа ва Яқин Шарқ транспорт тизимларини бирлаштириши кўзда тутилган. Туркманистон президенти Гурбангули Бердимуҳамедов 2018 йил 23 апрель куни давлат ташрифи билан Ўзбекистонга келади ва ўзаро ҳамкорликни ривожлантириш доир 17та ҳужжат имзоланади. Жорий йилнинг 29 апрель куни икки давлат раҳбарлари Ашхобод шаҳрида яна учрашув ўтказишди. Кейинги йиллардаги ўзгаришлар сабаб товар айирбошлаш ҳажми уч баробардан зиёдга кўпайди ва ўтган йил якунларига кўра 530 миллион долларга етди, 150дан ортиқ қўшма корхона ташкил этилди.\nДастлаб Шавкат Мирзиёев 2017 йилнинг 22-23 март кунлари давлат ташрифи билан Қозоғистонда бўлганди. Музокаралар якунида давлатлараро, ҳукуматлараро ва идоралараро 13 ҳужжат имзоланади. М-39 автомобиль йўлида жойлашган ва 2006 йилда ёпиб қўйилган «Оқ олтин» ва «Малик» автомобиль ўтказиш пунктлари қайта очилади.\nҚозоғистон Республикасининг ҳозирги президенти Қосим-Жўмарт Тўқаев 2019 йилнинг 14-15 апрель кунлари давлат ташрифи билан Ўзбекистонда бўлганди. Учрашувда икки томонлама савдо айланмаси ҳажмини яқин келажакда 5 млрд долларга етказишдан ҳар иккала томон манфаатдор эканлиги таъкидланади.\nЎтган давр мобайнида Сирдарё ва Жиззах вилоятлари ҳамда Қозоғистоннинг Туркистон вилояти чегаралари туташган участкаларда давлатлараро чегарани демаркациялаш бўйича бир нечта музокаралар ўтказилди. 2020 йил якунлари бўйича икки томонлама ташқи савдо айланмаси 3 млрд доллардан ошди.\nЎтган йилларда Ўзбекистон-Тожикистон алоқаларидаги кўп йиллар давомида гўёки ечими бўлмаган, мураккаб ва нозик ҳисобланган чегара ва сув-энергетика соҳасидаги масалалар ҳам ўз ечимини топди. Бу ўзгаришларнинг барчаси оддий фуқаролар ҳаётида сезилмоқда. Кўп йиллар давомида биринчи марта улар ўз қариндошлари ва дўстлариникига тўсиқсиз, эркин ташриф буюриш имкониятига эга бўлишди. Ҳозир Ўзбекистон-Тожикистон чегарасидан ҳар куни 20 мингга яқин киши ўтади. 3-4 йил олдин эса бу кўрсаткич бор-йўғи 3-3,5 мингни ташкил қилар эди.\n2018 йилда икки томонлама муносабатлар тарихида биринчи марта ўзаро давлат ташрифлари бўлиб ўтди. Умуман олганда, 2016 йил сентябрь ойидан бошлаб Ўзбекистон ва Тожикистон раҳбарлари турли саммитлар доирасида тахминан 15 мартадан ортиқ учрашишди.\nИкки давлат раҳбарларининг охирги учрашуви 10 июнь куни Душанбеда бўлиб ўтди. Учрашувда Зарафшон дарёсида ГЭС қуриш лойиҳаси бўйича қўшма акциядорлик жамияти ташкил этиш тўғрисида ҳамда юклар транзити тўғрисидаги бир қанча битимлар имзоланди.\nЎзбекистон ва Қирғизистон муносабатларида сўнгги 10 йил давомида илк бор чегара масаларида ижобий натижаларга эришилди. Қирғизистон президенти Садир Жапаров мамлакат етакчиси сифатида иш бошлагач, учинчи давлат ташрифини Ўзбекистонга амалга оширди. Бунгача Жапаров Қозоғистон ва Россияга борганди. Ташриф доирасида кўп қиррали Ўзбекистон—Қирғизистон шериклигининг деярли барча йўналишларини қамраб олган 22та ҳужжат имзоланди. Икки давлат ўртасида энг нозик нуқталардан бири бўлган чегарадаги муаммолар яқин келажакда ҳал қилиниши таъкидланди.\nБожхона бошқаруви соҳасида божхона тўловлари ставкалари икки баробарга камайтирилди, 3 минг 550 та маҳсулот номларига ва 1 минг 122 турдаги маҳсулотларга акциз солиғига импорт божларининг нол ставкалари қўллана бошланди.\n2016-2020 йилларда барча манбалар ҳисобидан асосий капиталга жами 89 млрд долларлик инвестиция киритилди, улардан 19,5 млрд доллари тўғридан тўғри хорижий инвестиция ва кредитлардир.\nШунингдек, 2016-2020 йилларда республиканинг умумий экспорти 72,5 млрд долларни ташкил этди, шундан 2020 йилда 15,1 млрд долларлик маҳсулотлар экспорт қилинди, бу эса 2016 йилга нисбатан 25 фоизга кўпдир.\n2021 йил 15 март ҳолатига кўра, фуқаролари учун Ўзбекистонда визасиз режим жорий қилинган мамлакатлар сони 90тани ташкил қилади. Охирги уч йил ичида ушбу рўйхатдаги давлатлар сони 10 баробардан ошиқ кўпайтирилди. Бу эса ушбу даврда туристлар оқими деярли 4 баравар ошишида муҳим аҳамият касб этди.\nКўплаб ижобий ўзгаришлар бўлган бўлса-да, Марказий Осиё мамлакатлари олдида бир қанча ҳал қилиниши зарур бўлган муаммолар мавжуд:\nСССР қулаганига 30 йилдан ошган бўлса-да, Марказий Осиё минтақасида чегаравий муаммолар тўла ҳал этилгани йўқ. Сўнгги йилларда давлат чегараларини ҳуқуқий расмийлаштириш ҳамда чегарадаги баҳсли ҳудудлар муаммосини узил-кесил ҳал этиш борасида бир қанча амалий ҳаракатлар ўтказилди. Хусусан, Самарқанд шаҳрида 2017 йил 10-11 ноябрь кунлари БМТ шафеълигида бўлиб ўтган Марказий Осиёда хавфсизлик ва барқарор ривожланишни таъминлаш бўйича «Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик» мавзусидаги халқаро конференцияда Ўзбекистон, Қозоғистон ва Туркманистон ўртасидаги баҳсли нуқталар бўйича келишувга эришилди.\nЎзбекистон президенти Шавкат Мирзиёевнинг 2018 йил 9 мартида Тожикистонга ташрифи вақтида чегаралардаги муаммоларни ҳал қилиш борасидаги асосий натижалар бўйича келишув имзоланди.\nШундай бўлса-да Қирғизистон-Тожикистон чегарасидаги вазият кескинлигича қолмоқда. Бу эса минтақада интеграция жараёнларига жиддий таъсир ўтказади. Марказий Осиёда чегараларни делимитация ва демаркация қилишда асосий муаммолардан бири – минтақанинг барча мамлакатлари томонидан тасдиқланиб, тартиб-таомилларидан ўтган ҳуқуқий асос йўқлигидир. Яқин келажажакда минтақа мамлакатлари бу муаммоларни ҳам ҳал қилишига ишонамиз.\nҲозирги пайтда Марказий Осиёдаги сув ресурсларининг 90 фоизи суғорма деҳқончилик учун ишлатилмоқда. Сув қишлоқ хўжалигининг асоси ҳисобланади ва бу тармоқ Марказий Осиёдаги бешта мамлакат иқтисодиётида ҳам муҳим роль ўйнайди, чунки қишлоқ хўжалиги соҳаси бу мамлакатлар ЯИМнинг 10 фоизидан 45 фоизигача бўлган қисмини ташкил этади. Келажакда Марказий Осиёда сув манбаларининг камайиб бориш тенденцияси рўй бериш эҳтимоли мавжуд. Хусусан, музликлар минтақадаги сув ресурсларининг асосий манбайи ҳисобланади ва уларнинг энг катта қисми Тожикистон ҳудудига тўғри келади. Бу ердаги музликлар Марказий Осиё сув ресурсларининг 60 фоизигача бўлган қисмини ташкил этади. Об-ҳаво ўзгариши билан Марказий Осиёда сув ресурсларини бошқариш ва хавфсизлигини таъминлаш масалалари муҳим аҳамият касб этиб бораверади. Шу сабаб минтақа мамлакатлари бу масалани олий даражада қайта кўриб чиқиб, тегишли дастур ва стратегия ишлаб чиқиши керак.\nЎтган йиллар давомидаги кўплаб бир қанча ижобий ўзгаришлардан кейин яқин келажакда ҳам минтақа давлатлари ўртасида иқтисодий алоқаларнинг ва интеграция жараёнларининг кучайиши, Афғонистондаги вазиятни барқарорлаштириш бўйича аниқ таклифлар ишлаб чиқилиши керак.


hidoyat.uz – “Мовароуннаҳр” нашриётининг сайти - ЭРТА ТУРМУШ ҚУРИШНИНГ САЛБИЙ ОҚИБАТЛАРИ\n2016 йил 25 июл\nОила – ҳаётнинг абадийлигини, авлодларнинг давомийлигини таъминлайдиган, муқаддас урф-одатларимизни сақлайдиган, шу билан бирга, келажак насллар қандай инсон бўлиб етишишига бевосита таъсир кўрсатадиган тарбия ўчоғидир.\nТаъкидлаш керакки, ҳозир шифокорлар 16–17 ёшли қизлар турмушга тайёр эмаслиги, ҳомиладорлик ва туғуруқ ҳолатида қийналиб қолаётганини айтиб, уларни 19–20 ёшларида турмушга беришни, йигитларга 20–22 ёшларда уйланишни тавсия қилишмоқда.\nИкки ёш расмий никоҳдан ўтиш учун тўйдан бир ой олдин жойлардаги Фуқаролик ҳолати далолатномаларини ёзиш (ФҲДЁ) идораларига ариза топширади. Шунда уларга тиббий кўрикдан ўтиш учун йўлланма берилади. Тиббий кўрик варақаси тўлдирилган ҳолдагина фуқароларнинг расмий никоҳи қайд этилади. Келин-куёвларни тўйдан олдин мажбурий равишда тиббий кўрикдан ўтказиш талаби бежиз қўйилмаган. Навниҳол йигит ёки қиз яширин тарзда кечаётган бирор дардга чалинган, уни ўзи ҳам сезмай юрган бўлиши эҳтимолдан ҳоли эмас. Камқонлик, юрак-қон томир, буйрак ҳасталикларини даволамай туриб ҳомиладор бўлиш ногирон болалар туғилишига олиб келиши ҳаётда кўп исботланган. Хасталикларни оила қуришдан аввал даволаш осон. Давлатимиз яратаётган бу каби шароитлар соғлом турмуш тарзини шакллантириш орқали оила мустаҳкамлигини таъминлашга қаратилган. Зеро, оилада йигит ва қиз ўз вазифа ва масъулиятларини адо этишлари, соғлом зурриётларни дунёга келтиришлари учун аввало ўзлари соғлом бўлишлари керак. Ҳозирга келиб тиббий кўрикнинг аҳамиятини аксарият ота-оналар тушуниб етдилар. Аммо шундай бўлса-да, “Ҳали турмушга чиқмаган ёш қиз турли йўналишдаги шифокорларга учраб юришининг нима кераги бор?” деб тор мулоҳаза юритадиганлар ҳам йўқ эмас. Ана шундай фикрлаш сабабли тиббий кўрикнинг талаб даражасида ўтказилишига эътибор бермай, гиёҳвандликка берилган ёки наслий касаллиги бўлган куёвга узатиш оқибатида бахтсиз қолган қизлар, пушаймон чеккан ота-оналар ҳаётда учраб турибди.\nПайғамбаримиз (алайҳиссалом): “Илм талаб қилиш ҳар бир мусулмонга фарздир”, деб таъкидлаганлар (Байҳақий ривояти). Зарурий кўникмаларни эгалламай, билим олмай туриб турмушга чиққан қиз аёл, рафиқа, она, бека, жамият аъзоси сифатидаги вазифаларини тўкис адо этишга қийналади. Ёшлар 9 йил ўрта умумтаълим мактаби, ундан сўнг лицей ва коллеж таълимини олишлари шарт. Зеро, динимиз таълимотларига кўра илм олиш, маърифатли бўлиш, ҳаёт учун зарур бўлган барча кўникмаларни ўрганиш ҳар бир қиз бола учун ҳам фарздир. Борди-ю, шундан олдин турмуш қурсалар, ўқиш ҳам чала, оила юмушлари ҳам, уй бекалиги ва бошқа ишлар ҳам чала бажарилишига йўл очилган бўлади. Муҳими, илмли ва касб-ҳунарли аёлгина фарзандининг комил инсон бўлишига интилади.\nТурмуш қуриш, оила тебратиш ва фарзанд тарбияси каби муҳим ишларда диний ва миллий анъаналаримизга риоя қилиш, оила ва никоҳ борасида давлатимиз чиқарган қонун-қоидаларга қатьий амал қилиш зарур. Афсуски, ҳозирги кунда баъзи чаласавод кишилар ўзбошимчалик билан юқорида айтилган никоҳ шартлари бажарилишини сўраб-суриштирмай, боз устига, ёшларга оилада эр ва хотиннинг ҳақ-ҳуқуқларини, талоқ масалаларини тушунтирмасдан, келин-куёвларга насиҳат қилмасдан, енгил-елпи шаръий никоҳ ўқимоқдалар. Ўзларининг чаласавод эканликларини билганликлари учун икки ёшни никоҳлашдек масъулиятли ишни “енг ичида” ўтказишга уринадилар. Улар пойдевори мустаҳкам бўлмаган оилалар қурилишига сабабчи бўлмоқдалар. Оқибатда ажримлар кўпаймоқда, болалар тирик етим қолиб, ёшгина аёллар бир умрга бахтсиз бўлиб қолмоқда.\nОйша онамиз (розияллоҳу анҳо) ривоят қилган ҳадисда Расулуллоҳ (соллаллоҳу алайҳи ва саллам): “Никоҳни дўмбиралар билан эълон қилинглар, уни масжидда ўқинглар”, дедилар (Имом Термизий ривояти). “Ашбоҳ” ва бошқа фиқҳий китобларда никоҳнинг масжидда бўлиши мустаҳаб, дейилган. Никоҳ ҳам маънавий ибодат бўлгани учун масжидда ўқилади.\nНоқонуний никоҳларнинг олдини олиш учун шаръий никоҳларни фақат расмий жоме масжидлар имом-хатиблари ёки имом ноиблари ўқишини, шаръий никоҳ ўқишдан олдин келин-куёвларнинг расмий оила қурганлиги ҳақида ФҲДЁ бўлимлари гувоҳномаси олинишини, шунингдек, Ўзбекистон мусулмонлари идораси жорий этган никоҳнома китобчаси бўйича барча маълумотлар тўлиқ қайд этилиб, никоҳланувчиларга тақдим этилишини, қонуний никоҳ ёшига етмаган ёшлар ўртасида шаръий никоҳ тузиш қатъий тақиқланишини, имом-хатиблар жойлардаги ҚФЙ ва МФЙ мутасаддилари билан ҳамкорликда норасмий шахслар никоҳ ўқишига қарши тушунтириш ишлари олиб боришларини йўлга қўйиш керак.\nЯнгийўл туманидаги “Жомеъ”\n891 марта ўқилган.


Икки ёш филолог яхши даромад олиш...\nЯқинда Бухорода аҳолига IT-мутахассисликларни ҳамда компютер технологиялари ва интернетдан самарали фойдаланишни ўргатишга мўлжалланган янги IT-марказ ўз эшикларини очган эди.\nОчилиш маросимида биз бухоролик ёш ва иқтидорли мутахассис Мироншоҳ Мустафаев билан суҳбатлашишга муваффақ бўлдик. У суҳбат давомида қандай қилиб IT-соҳасига кириб келгани ҳақида сўзлаб берди.\nМироншоҳ Мустафоев 24 ёшда, Бухоро давлат университетининг инглиз филологияси факультети битирувчиси. Шунингдек, у «WebClass» (онлайн таълим) номли лойиҳанинг ҳамасосчиси ҳамда IT Парк инкубация ва акселерация дастурининг иккинчи босқичи стартапчиларидан бири.\n— Сизда таълим йўналишида платформа яратиш ғояси қаердан пайдо бўлди?\n— Мен ҳамкасбим Сардор билан инглиз филологияси факультетида бирга ўқидик. Биз чет тиллари бўйича репититор сифатида ишлаб, даромад олувчи кўплаб дўстларимиз борлигини билардик. Шуни ҳисобга олган ҳолда, шеригим ўқитувчилар ҳар кимни онлайн тарзда, эркин график асосида ўқитиши мумкин бўлган таълим платформасини яратиш ҳақида ўйларди. Бошида мен бунга қарши эдим, чунки ўша пайтлар Ўзбекистонда интернет жуда суст ишлар ва қиммат эди. Лекин аста-секин интернет сифати яхшиланиб, нархлар эса пасайиб борди.\nЛойиҳани, даставвал, Бухорода ишга туширдик. Биз ўқитишни IMO мобил иловасида бошладик, чунки у вақтлар Zoom ҳали жуда машҳур эмас эди ва Skypeʼдан фақат компютери борлар фойдалана оларди. Биз жуда паст нархга, деярли бепул таълим бердик. Биз фақат бу қандай самара беришини кўришни истадик. Тахминан 4-5 ойдан сўнг, одамлар муносабат ва қизиқиш билдира бошладилар. Бироқ онлайн таълимнинг моҳиятини тушунадиган инвесторларни топиш биз учун қийин эди, чунки ўша пайтда ҳеч ким пандемия яқин орада бошланиши ва ҳамма нарса онлайн режимга ўтиши ҳақида ўйламаганди.\n— Лойиҳани қандай қилиб ишга туширдингиз?\n— Ғоянинг ўзи 2018 йилда туғилган, 2019 йил январ ойида уни такомиллаштира бошладик, феврал ойида эса, биз ўз сайтимизни яратдик. Дастлаб, дўстларимизни тўпладик, операторни ёлладик ва бизнесни бошладик. Лойиҳа бошида бизда деярли ҳеч қандай иш ҳақи йўқ эди. Биз ҳаммамиз оддий талабалар эдик, холос. Мукаммал платформани 6 ой ичида яратишга муваффақ бўлдик. Аммо айни дамдаги платформамизни ҳам 100 фоиз камчиликлардан холи, деб айта олмаймиз. Чунки ҳали ҳам бажаришимиз керак бўлган, амалга оширилмаган ғояларимиз бисёр. Бундан ташқари, платформа ҳалигача TAS-IX тармоғида ишламайди.\n— Лойиҳани ишга тушуриш учун жамоада қанча одам бор эди?\n— Ўша пайтда ҳаммамиз ҳам стартап нима эканлиги ҳақида муайян тушунчага эга эмас эдик, лекин интилувчан бўлганлигимиз сабабли кўпчиликда лойиҳамиз қизиқиш уйғотди. Аввалига жамоада 10-15 киши бор эди, улар орасида мусиқачилар, фотосуратчилар ва филологлар ҳам бор, барчаси талаба эди. Бироқ ҳаммамиз университетни тугатиб, турли йўллардан кетдик.\n— Қандай муаммоларга дуч келдингиз?\n— Бизнинг асосий муаммо – бу инвестор топиш бўлган, дейиш мумкин. Инвесторлар билан боғланиш ва умуман, лойиҳа ишлаётганлигини исботлаш жуда қийин эди. Бироқ, пандемия бошланганидан сўнг, инвесторларнинг ўзлари бизни чақириб, ишларимиз қандай кетаётганини сўрай бошладилар.\nБундан ташқари, дастлабки босқичда ҳеч ким бизга ишонмади, чунки бизда нархлар паст эди. Ҳеч ким бу лойиҳанинг келажагини кўрмади, ҳатто биз умидсизликка тушган пайтлар ҳам бўлди. Мен ва менинг шеригим Сардор ёлғиз қолган эдик, биз ҳам оператор, ҳам ўқитувчи вазифасини бажаришимиз ва кириш дарсларини ўзимиз бажаришимиз керак эди. Мен бу лойиҳани қўллаб-қувватлашга ҳаракат қилдим, чунки мен Сардорни ёлғиз қолдиролмадим. Мана 6-7 ой ўтиб, биз ниҳоят даромад олдик.\n— Икки филолог қандай қилиб платформа яратишга муваффақ бўлди?\n— Ўша пайтда, мен IT соҳасига қизиқмас эдим, сайтлар яратишдан эса, умуман хабарим йўқ эди. Сардорнинг бошланғич тажрибаси бор эди, у видеолар яратиш, таҳрирлаш, сайтлар, дастурлар қандай ёзилишини биларди. Сайтимизнинг илк прототипини Сардорнинг ўзи яратган, чунки дастурчиларга ҳақ тўлаш учун маблағимиз йўқ эди. У WordPress шаблонларидан фойдаланиб, барчасини ўзи яратди.\n— Биринчи мижозларингиз ким эди?\n— Бизнинг илк мижозларимиз чет элдаги ўзбек диаспораси бўлди. GreenCardʼни қўлга киритган, АҚШда яшайдиган, аммо инглиз тилини билмайдиган ҳамюртларимиз бор. Шунингдек, Россия, Корея, Германия ва бошқа мамлакатлардаги ўзбекистонликлар учун нархларимиз жуда паст, бундан ташқари, бизнинг ўқитувчиларимиз ҳар доим эркин график асосида ишлайди. Шунинг учун, мижозларимиз ўзларининг ўқув дастурларини тузишлари ҳамда қачон ва қандай кетма-кетликда ўрганишларини ҳал қилишлари мумкин. Бу кеч тун ёки эрта тонг бўладими, бизнинг ўқитувчиларимиз улар учун сабоқ беришга тайёр.\n— «WebClass» айни кунларда қайси босқичда турибди?\n— Бугунги кунга қадар, платформамизда 200 дан ортиқ битурувчи таълим олди, 25 нафар ўқитувчи фаолият юритмоқда ва айни дамда 60 нафар ўқувчи таҳсил олмоқда. Ўйлайманки, бугунги кунда бизнесимиз муваффақиятга эришяпти, мен бундай даромадни кутмаган эдим. Пандемия даврида одамлар «WebClass»га катта қизиқиш билдиришди, чунки биз доимо сифатга эътибор қаратамиз.\nМен ўзим ҳам дарс берганман, шунинг учун ҳар бир ўқитувчини шахсан танлаб оламан. Дарсларнинг сифати ҳақида саволлар бўлиши мумкин ҳам эмас. Шу туфайли, биз «сарафан маркетинг»дан фойдаландик ҳамда Корея, Америка ва бошқа мамлакатлардаги кўплаб талабалар бизнинг курсларимизни бошқаларга тавсия қила бошладилар. Энди «WebClass» муваффақиятга эришмоқда ва биз уни кенгайтиришимиз ва таълим платформамизнинг кам-кўстини тўлдиришимиз мумкин.\n— Сизда инвестор борми ёки лойиҳа буюртмалар ҳисобига даромад кўрадими?\n— Ҳозирда, таклифимизни қачонлардир рад қилган, аммо кейин лойиҳа нақадар истиқболли эканлигини англаган инвесторлар билан музокаралар олиб борилмоқда. IT Парк томонидан катта ёрдам тақдим этилмоқда, улар биз учун яхши инвесторлар излайдилар. Шунингдек, «WebClass» «OneMillionUzbekCoders» лойиҳаси доирасида бухоролик информатика ўқитувчиларини ўқитиш дастурининг бир қисми бўлади.\n— Сиз лойиҳангизни Бухорода бошладингиз, бугунги кунда уни республика миқёсида, деб ҳисоблай оласизми?\n— Ўйлайманки, уни аллақачон глобал деб аташ мумкин. Бухорода биз ушбу лойиҳани нолдан, ҳеч нарсасиз бошладик. Ҳатто, интернет учун ўқитувчиларимиз чўнтагидан пул тўлашди. Октябр ойида Тошкент, Самарқанд, Наманган ва ҳатто, Кореядан ўқитувчилар ҳам бор эди. Биз ўқитувчиларга эътибор қаратамиз, улар фрилансер сифатида сифатли иш қилишларини хоҳлаймиз. Ўқитувчилар юқори маошга эга эмаслиги сабаби – бу касб жуда машҳур эмас. Лекин биз улар учун фрилансерлар сифатида пул топиш ва бутун дунёга таълим бериш имкониятини яратмоқдамиз, масалан, бизнинг ўқитувчимиз Жаҳонгир немис тилини россиялик болаларга ўргатади. Шунингдек, қирғизистонлик талабани ўқитадиган корейс тили ўқитувчиси ҳам бор.\n— Бошиданоқ биз «Skyeng» аналогини яратмоқчи эдик, шунингдек, Марказий Осиё, Россия ва бошқа мамлакатлар бозорларига киришни мақсад қилганмиз. Мақсадимизга етиш учун дастлабки қадамлар, аллақачон, бизнинг давлат томонидан амалга оширилди — телевиденияда онлайн дарслар бор, онлайн таълим платформалар яратилган. Биз нафақат қўшни бозорларни, балки хорижни ҳам қамраб олдик. Бундан ташқари, TAS-IX зонасида юқори сифатли аналог видео оқимини яратмоқчимиз, бу ўз навбатида талабаларимиз учун интернет харажатларини тежаш имконини беради.\nСтартап Бухоро IT-парк филолог WebClass Мироншоҳ Мустафоев


Ўзбекистонда COVID-19 билан касалланганлар сони 3400дан ошди - UzNews.uz\nЎзбекистонда коронавирус инфекцияси билан касалланганлик бўйича яна 41 та ҳолат қайд этилди.\nСоғлиқни сақлаш вазирлигининг хабарига кўра, COVID-19 инфекцияси яна 41 нафар кишида аниқланиб, 28 май соат 16:30 ҳолатига кўра, Ўзбекистонда коронавирус инфекцияси қайд этилганлар сони 3437 нафарни ташкил этди.\nЯнги касалланиш ҳолатларининг 9 нафари Тошкент шаҳрида аҳоли орасидан аниқланган. 32 нафари Карантин марказидаги фуқаролар орасидан аниқланган бўлиб, шундан 10 нафари Санкт-Петербург шаҳридан, 3 нафари Новосибирск шаҳридан, 1 нафари Истамбул шаҳридан ҳамда 17 нафари Қозоғистондан юртимизга кириб келган. Қолган 1 нафари эса коронавирусга чалинган бемор билан мулоқотда бўлган.\nАйни пайтда юртимизда 2685 (+17) нафар коронавирус инфекциясига чалинган фуқаролар (78 фоизи) бутунлай соғайган, 738 нафар бемор эса белгиланган стандартлар бўйича даволанмоқда.


МАФИЯ БАЛОСИ… - 14 Апреля 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2019-04-24, 5:01 AM\nГлавная » 2019 » Апрель » 14 » МАФИЯ БАЛОСИ…\nКвартирада сукунат ҳукмрон эди. Бу сукунат одатий эмас, қандайдир кўнгилсизлик келтирувчи онлар яқинлашаётганини билдирарди.\n— Ҳа… Уф-ф… Ўйиндан ташқари ҳолат…\nТелевизордан эшитилаётган шарҳловчининг асабий қичқириғи бутун хонани тутганди. — Йўқ, мен бу ишда фақат ҳакамни қоралайман. У бизнинг жамоани ғалабадан атайин маҳрум этмоқчи…\nТелевизор қаршисидаги юмшоқ оромкурсида аёл ўтирар, диққат билан ўйинни томоша қиларди. Тикилишга тикиларди-ю, кўзлари гўё ҳеч нарсани кўрмасди…\nНиҳоят футбол тамом бўлди. Соат миллари саккизни кўрсата бошлади. Аёл ўрнидан қўзғолди-да, дераза ёнига келди. Ташқарида одамлар анча камайиб қолибди. Бундан икки соат аввал кўча ўткинчиларга тўлиқ эди…\nАёл яна ортига қайтиб телевизор қаршисига ўтирди.\n— «… Ўз уйининг рўпарасидан топилди. Ўнида киллер ташлаб кетган тўппонча. Қотил иш битгач, ўлган-ўлмаганини текшириб кўриш ниятида икки-уч бора унинг орқа миясига қараб ўқ узган. Натижада марҳум «Тез ёрдам» машинаси етиб келгунча жон берган…»\nАёл экрандаги қонга бўялган каллани кўрди-ю, қотиб қолди.\n— Илтимос, кимда-ким жасадни таниган бўлса, бизга албатта қўнғироқ қилсин!..\nАёл шоша-пиша телефон гўшагини кўтариб, экранда ёзилган рақамни терди.\n— Алло, бу иккинчи бўлимми?\n— Илтимос, Сергей Михайловни чақириб берсангиз!\n— Уни ким сўраяпти?\n— Узр, у жойида йўқ.\n— Анча бўлдими?\n— Уч соатлар олдин.\n— Қаерга кетди, айтолмайсизми?\n— Кетаётиб бирор нарса дегандир, ахир?!.\n— Айтган. Шунчаки хайрлашган.\n— Кечирасиз, раҳмат!..\nАёл қайтиб жойига ўтирди.\nЙўқ… У эмас… Наҳотки?.. Бўлиши мумкинмас… У бошқа одам, ҳа… Бошқа…\nАёл яна гўшакни кўтариб дугонаси Софьяга қўнғироқ қилди.\n— Алло, Софья!\n— Бу мен, Татьяна Михайлова!\n— Ҳа, сенмисан? Тинчликми?\n— Сергей мабодо сизларникида эмасми?\n— Йўқ, нимайди? Ишдан қайтмадими ҳали?\nСофьянинг тўрт боласи бор. Тўполон кўтаришаётган бўлишса керак, гап орасида уларни тинчлантирган бўлди-да, давом этди:\n— Менга қара, анча бўлдими?\n— Бир ярим соатлар бўлди-ёв!\n— Тез-тез шунақа кеч келиб турадими эринг?\n— Э, бунинг нима алоқаси бор ҳозир?!\n— Жуда бор-да!.. Балки, бошқасини топиб олгандир?\n— Оббо, яна бошладингми?.. Бўпти, яхши қол!..\nТаня гўшакни жойига қўйиб ётоғига йўл олди.\n— «Дўкон» бекати!.. Ҳурматли йўловчилар, тезроқ тушинглар!..\nЭркак қўлидаги гулдастани маҳкам ушлаганча салондаги одамларни турта-турта автобусдан тушди. Тушди-ю, илдам қадамлар билан уйи томон юриб кетди…\nУй рўпарасига келиб бирдан тўхтади. Нимадир эсига тушган кўйи бирпас тек туриб қолди. Сўнгра юз тузилишини бирдан ўзгартириб, худди кайфияти аълодек зиналардан кўтарила бошлади…\nУ эшикни ўз калити билан очди. Йўлакда хотини уёқдан-буёққа бориб келар, негадир асабий эди.\nЭркак кира солиб хотинини қучди.\n— Сенга нима бўлди? Мазанг йўқми?\n— Мен?.. Й-йўқ… Кел, пальтонгни ечиб қўяман!..\nАёл эрининг эгнидаги пальтони ечиб қозиққа илгач, маҳкам елкасидан қучиб юзлари билан ишқалана бошлади.\n— Яна чекибсан-а? — деди димоғига урилган сигарет ҳидидан афтини бужмайтириб. Эркак эса, жавоб бериш ўрнига хоналарга кўз югуртирди.\n— Болалар қани?\n— Бувисиникида… Йўқ, менга жавоб бер, чекдингми яна ишхонада?\nЭркак бир муддат каловланиб қолди.\n— Йўқ… Чекканим йўқ.\n— Унда нега сендан тамаки ҳиди келаяпти?\n— Автобус тиқилинч экан. Балки, биронтасига тегиб кетган бўлсам…\n— Алдаяпсан. Сен ишхонада чекмайман деб сўз бергандинг-ку!..\n— Ахир… Мен…\n— Серёжа, ёлғон гапириш сенинг қўлингдан келмайди. — кулди аёл.\n— Тўғри айтасан, келмайди…\nСергей секин ҳожатхонага кирди…\nХўш, ташқарига чиқиб келиш учун қандай баҳона топса бўлади?.. Ҳа-а, бўлди!..\nУ чўнтагидаги сигарет қутисини олди-да, ичидаги сигаретларнинг ҳаммасини эзғилаб-эзғилаб унитазга ташлади ва устидан сув қуйиб юборди…\nАна энди ҳаммаси жойида. Баҳона тайёр.\n— Таня, уйда сигарет бормиди? — ҳожатхонадан чиққач, ҳеч нарса бўлмагандек сўради Сергей.\n— Йўқ, қолмаган.\n— Унда мен югуриб дўконга чиқиб келаман…\nХотини индамади. У апил-тапил пальтосини кийиб ташқарига чопди…\nКўчада одамлар сийрак. Сергей тўппа-тўғри автобус бекатига борди. Ўша ерда телефон-автомат бор эди.\nГўшакни кўтариб керакли рақамни тераркан, оғир уф тортиб қўйди.\n— Бу менман! — деди у гўшакдан таниш овозни эшитгач.\n— Э, ҳа-а!.. Демак, ўйлаб кўрибсан-да!\n— Йўқ, ўйлаб кўрмадим.\n— Унда нега қўнғироқ қилаяпсан?\n— Ўзим… Шунчаки…\n— Унда эшит, биз эртага етиб борамиз. Ҳаммасини ўшанда ҳал қиламиз. Ў айниб қоласанми?\n— Айнимайман… Лекин…\n— Бунақа найрангларингни йиғиштир, билдингми? Бўлмаса, тўғри уйингга кириб боришимиз ҳам мумкин. Мени биласан-ку!..\n— Нимага?.. — Сергей ранги ўчиб бирпас жимиб қолди. — М-мен сизларни уйимга таклиф этганим йўғиди чамаси.\n— Бизни таклиф қилиб ўтириш шарт эмас. Ўзимиз кириб бораверамиз.\n— Йўқ, йўқ… Яхшиси… Бўпти, ўша айтган жойингизга ўзим чиқаман.\n— Мана бу бошқа гап. Эртага, ўша уйнинг орқасида учрашамиз!..\nСергей гўшакни қўйди-да, уйига қайтди.\n— Сигарет олдингми? — ичкарига кириб пальтосини ечиб улгурмай сўради Таня.\n— Нима?.. — ўйчан қиёфада хотинига боқди Сергей. — Ҳа-а… Сигаретми?.. Йўқ, олмадим. Пулим эсдан чиқибди…\nКечаси эри ухлагач, Таня секингина ўрнидан туриб йўлакка чиқди ва эрининг пальтосини титкилаб кўрди. Не кўз билан кўрсинки, пальтонинг ҳамма чўнтакларида пул бисёр эди…\n— Марҳамат, — деди швейцар эшикни очаркан. — Ҳов анави зиналардан юқорига кўтариласиз.\nТатьяна зиналардан кўтарила бошлади. Эшик эса, ўз-ўзидан ёпилди. Ичкари офис эди. Хоналар европача таъмирланган.\n— Сиз айнан бизни танлаганингиз учун жуда миннатдормиз. — деди уни кутиб олган референт..\n— Ҳа, газетадаги эълонни ўқиб қолгандим. — деди Таня. — Фол очиш масаласида келгандим.\n— Жуда яхши. Сиз адашмабсиз. Албатта ёрдам берамиз. Фақат… Фамилиянгизни айтсангиз.\n— Ие, сиз билан шартнома тузишимиз лозим.\n— Бўпти, фамилиям Михайлова.\n— Хўш, нима истайсиз? Эрингизни қайтармоқчимисиз, ё бошқани ўзингизга иситиб олмоқчимисиз? Балки, учинчи кўз очтириш ниятидадирсиз?\n— Мен… Эрим ҳақида ҳамма нарсани билиб олмоқчиман.\n— Ўтмишими, ё ҳозирги кундаги маълумотларними?\n— Ҳозирги кундаги.\n— Агар бир марта фол очирмоқчи бўлсангиз йигирма беш, уч мартаси йигирмадан, агар улгуржи фол очсак, ҳар бири учун ўн беш доллардан тўлайсиз.\n— Улгуржи деганингиз нимаси?\n— Бу шундай нарсаки, эрингиз ҳақида сиз истагандан ҳам кўпроқ маълумот берилади.\n— Келажаги тўғрисида ҳам фол очасизларми? — Таня ҳақиқатан қизиқиб қолганди. Шунинг учун ҳаммасини бирдан билгиси келарди шу тобда.\n— Албатта, — кулди референт. — хизмат ҳақи ўн доллар бўлади.\n— Унда менга келажаги ҳақидаям фол очасиз.\n— Яхши, боринг, олтинчи кабинетга киринг!\n— У ерда нима қиламан?\n— Ие, ўша ерда сизга фол очиб берадиган жодугар аёл Амалия Ли ўтирибди. Бораверинг!..\nТатьяна референт кўрсатган йўлак бўйлаб бориб олтинчи кабинетга кирди. Ҳақиқатан ичкарида жодугар ўтирган экан.\n— Агар тижоратингни кучайтириш мақсадида келган бўлсанг, фол очмайман. — дея афтини бужмайтирди фолбин.\n— Нима учун? — қизиқсиниб сўради Таня.\n— Чунки, биттасини пулини кўпайтиришга жоду қилгандим. Аҳмоқ нимадир қилган-у, ҳамма пулини бой бериб қўйган. Кеча мен билан уришишга келибди…\n— Йўқ, мен бошқа масалада келдим. — кулди Таня.\n— Нима масалада?\n— Эрим ҳақида барча нарсаларни билиб олмоқчиман.\n— Ўн беш доллар. Қани, қўлингни бер-чи!\nТаня қўлини узатди.\n— Ҳм-м… Ҳаммаси кўринаяпти…\n— Нима кўринаяпти?\n— Иккита боланг бор. Сен кўпроқ санъатга қизиқаркансан.\n— Йўқ, санъатга алоқам йўқ.\n— Унда адабиётга алоқанг бўлса керак.\n— Ҳа, филология куллиётини тамомлаганман.\n— Эринг ўзингдан тўрт ёш катта. — давом этди фолбин. — У ё милицияда, ё ҳарбийда ишлайди. Лекин форма кийиб юрмайди. Шундайми?\n— Ҳа, у солиқ полициясида ишлайди.\n— Яна нималар дея оласиз у ҳақида?\n— Эринг сенга хиёнат қилаяпти. Ишдан кеч қайтади. Уйдан ё нон, ё сигарет баҳонасида тез-тез кўчага чиқиб кетиб қолади. Тўғри топдимми?\n— Аслида нимага чиқиб кетади? Шуни айтинг!\n— Албатта ўйнашига қўнғироқ қилиш учун. Ахир, уйдан туриб қўнғироқ қилмайди-ку!\n— У аёлнинг исми нима?\n— Э, бу алоҳида пул туради.\n— Тўлайман. Фақат сиз айтинг исмини!\n— Унда оловнинг ёнига борамиз, юр!\nФолбин хона бурчагидаги ёниб турган шамлар рўпарасига борди-да, ўзини уёқдан-буёққа ташлаб тебрана бошлади. Тебраниш асносида кимларгадир шивирлаб қўярди.\n— Айт, менга исмини айт!.. Тезроқ айт!..\nТатьяна ҳам унинг ҳаракатларига беихтиёр жўр бўлган кўйи лабларини қимирлатиб-қимирлатиб қўярди. Ниҳоят фолбин тебранишдан тўхтади.\n— Уф, чарчадим. — деди у Татьянага ўгирилиб.\n— Исми нима экан? — сўради Татьяна ундан сабри чидамай.\n— Ира… балки Олядир… Балки Света… Ишқилиб, шулардан биттаси…\n— Ахир… Мен қайси бири эканини қандай аниқлаб оламан. Аниғини айта қолсангиз-чи!\n— Жоним, буям алоҳида пул туради.\n— Хўп, қанча?\n— Қирқ доллар.\n— Опажон, менда бунча пул қолмади.\n— Қанча қолди?\nТатьяна сумкачасини ковлаб ичидан ўн икки доллар чиқарди.\n— Мана, ўн икки доллар қолибди.\n— Яхши, мен сенга у аёлдан қандай халос бўлиш йўлини ўргатиб қўяман.\n— Нима қилишим лозим? — йиғлагудек бўлиб фолбинга умидвор термулди Татьяна.\n— Кечаси ой чиққандан кейин эрингнинг соч толасидан бир-иккитасини билдирмасдан қирқиб оласан. Кейин кўкраги… Ишқилиб қаерида тола бўлса ҳаммасидан оласан.\n— Эрталаб ўша сочларни оласан-да, ёқасан. Кулини тўплаб эрингнинг ва ўша аёлнинг овқатига сепиб қўясан.\n— Вой, мен унинг кимлигини билмасам, қандай сепаман?\n— Боя айтган исмларнинг бирини танлайсан-да!..\nТатьяна шундан ҳам бироз енгил тортгандек бўлди ва уйига қайтди…\n— Мен сигаретга чиқиб келаман. — деди Сергей имкони борича хотинининг кўзларига тик боқмасликка интилиб.\n— Дўконлар ёпилиб бўлди-ку!\n— Анави киоскдан оламан.\n— Айтдим-ку, сигаретим тугабди, деб!\nТатьяна ҳеч нарса демади. Фақат балкондаги ахлат идишига ишора қилди.\n— Ахлатни олиб чиқиб кет!\nСергей шоша-пиша кийиниб, қўлига ахлат тўла челакни олди-ю, кўчага чопди. Белгиланган ерда чет эл машинаси, ёнида уч нафар барваста йигитлар туришарди. Сергей уларга яқин бориб салом берди. Йигитлардан бири Сергейнинг елкасидан тутди.\n— Хўш, бир қарорга келдингми?\n— Ие, бу нимаси? У ҳолда ўзингга жабр қилиб қўясан-ку!..\n— Айтдим-ку, йўқ! Сизлар айтган иш ҳеч қачон бўлмайди.\n— Э, йў-ўқ, — совуқ тиржайди йигит. — сенинг оиланг бор. Пулинг йўқ бўлсаям хотининг хотинлигини қилаверади. Бизда эса, ўйнашлар. Улар пулсиз ҳатто гаплашишмайди ҳам…\n— Вей, жа ҳаддингдан ошиб кетдинг, мараз! — йигитларнинг бошқаси Сергейга яқинлашди-да, биқини аралаш мушт туширди. Сергей ихлаганча ерга энгашиб қолди. Йигитлар бўлса, кетма-кет уни тепа кетишди.\n— Вей, бас, ўлдириб қўясанлар! — ниҳоят каттаси ўртага тушиб шерикларини тўхтатди. — Қара-чи, тирикми ўзи? Ҳой, тирикмисан?\n— Тирикса-ан! — деди йигитларнинг каттаси. — Билиб қўй, эртага яна келамиз. Бир қарорга кел! Йўқса, бекорга ўлиб кетасан…\nСергей ярим кечада сал ўзига келиб ўрнидан турди ва қоронғида тимирскилана-тимирскилана ахлат челакни топиб оқсаганча уйига йўл олди…\nҚабулхонада одамлар кўп эди. Татьяна уларни турта-турта котибанинг рўпарасига келди.\n— Сизга ким керак? — сўради котиба кулимсираб.\n— Мен бошлиғингизнинг қабулига кирмоқчиман.\n— Сиз Сергей Михайловнинг рафиқаси бўласиз-а адашмасам?\n— Ҳозир кириб айтаман.\nОрадан бир-неча дақиқа ўтиб Татьяна бошлиқнинг ҳузурига кирди.\n— Хўш, синглим, хизмат? — майин жилмайиб сўради бошлиқ.\n— Эримнинг устидан арз қилмоқчиман. — деди Татьяна ерга боқиб.\n— Ие, Сергей нима айб қилдики, сиз арз қилишга мажбур бўлдингиз?\n— У ишдан уйга кеч қайтадиган бўлиб қолган.\n— Анчадан берими?\n— Яхши, мен бугуноқ уни чақиртириб аниқлайман. Сиз хавотир олманг, ҳаммаси яхши бўлади!..\n— Фақат… Илтимос, келганимни унга айтмасангиз!\n— Айтмайман. Сиз бораверинг!..\nТатьяна енгил тортиб бошлиқнинг кабинетини тарк этди…\nБу ҳам Татьяна учун етарли эмасди. Газеталардаги эълонлардан яна бир фолбиннинг манзилини топди ва ўша ерга борди. Бу сафар омади кулди. Фолбин унга ҳаммасини очиқ-ойдин айтиб берди. Эрини ёмон одамлар таъқиб қилишаётгани-ю, ўтган куни калтаклаб кетишганигача билиб олди. Фолбин бундан ташқари, ўшаларнинг аниқ манзилигача айтиб берди.\nТатьяна талаб қилинган пулларни фолбиннинг қўлига бергач, айтилган манзил томон жўнади…\nИзлаб келган уй рўпарасида бир неча кампирлар ўтиришган экан. Ўшалардан сўради.\n— Кечирасизлар, менга ўн иккинчи квартира керак эди.\n— Ҳа, биламиз. — деди кампирлардан бири. — У ерда Петька Хромов яшайди. Сенга ўша йигит керакми?\n— Нима ишинг бор эди унда?\n— Қарзимни ундиргани келдим.\n— Э, у бермайди. Яхшиси, кирмай қўяқол! У сал жиннироқ.\nТатьяна кампирларнинг гапига қулоқ солмай, подьездга кирди ва ўн иккинчи квартиранинг эшигини тақиллата бошлади. Бироз ўтиб эшик очилиб, рўпарасида барваста бир йигит пайдо бўлди.\n— Сенга нима керак? — совуқ оҳангда сўради йигит.\nТатьяна ҳеч наса демай ичкарига кириб олди.\n— Бир ўзингизмисиз? — майин овозда сўради у.\n— Нимайди?.. Тўхта, кимсан ўзинг?.. Балки, кеча кабакда маишат қилгандирмиз-а?..\n— Йўқ, мени танимайсиз. Мен эрим масаласида келдим.\n— Сергей Михайлов. Эсладингизми?\n— Ҳа-а! — кулиб юборди йигит. — Демак, ўшанинг хотиниман дегин?.. Қара, қоматинг ёмон эмас.\nЙигит ҳирс билан Татьянанинг баданларини кузата бошлади. Аёл буни сезиб турса-да, эътибор қилмай давом этди.\n— Хўш, эримдан нима истайсизлар?.. Нега уни калтакладиларинг?\n— Бу нарсаларга сен тушунмайсан. Яхшиси, бурнингни тиқма!\n— Йўқ, мен ҳозирнинг ўзида сиз билан келишиб олишим керак. Хўш, қанча берсам, тинч қўясизлар уни?\n— Пул билан эмас, бошқа нарса билан берасан! — кулди йигит тобора Татьянага яқинлашиб келаркан.\n— Тушунмадим. Нима билан?\n— Ўзингни гўлликка солма! Аёл нима билан бера олишини жа яхши биласан… Кел, ҳозирнинг ўзида…\nЙигит Татьянага яқин келиб сонларидан ғижимлади. Аёл унинг мақсадини англади. Демак, номусига тегмоқчи…\nЛекин индамай турди. Қулай пайт пойлади. Йигит уни маҳкам қучоқлаб эндигина шимининг тугмасига қўл юборганда, чоти аралаш тиззалаб юборди.\n— Иҳ!!! Мараз!!! — йигит ерга энгашганча инқилларди. Оғриқ кучлилигидан сира ўзини ўнглаб ололмасди.\nТатьяна эса, бамайлахотир унинг тепасига келди-да, сочидан чангаллади.\n— Менга қара, яна бир марта эримни безовта қилсанг, ўлдираман ҳаммангни!..\nСергей шу куни иш жойида эди. Стол қаршисида ўтирганча қўлидаги папкага тикилар, папка устига ёпиштирилган хотинининг суратидан кўз узолмасди…\nЎтирарди-ю, нималарнидир ўйлар, баъзан нималардир деб гапириб қўярди ўзича. Буни лабларининг оҳиста қимирлаб қўяётганидан ҳам билиб олиш қийин эмасди…\nШу кўйи кечгача қимирламай ўтирди. Папка ичидаги ҳужжатларга тегмади. Хуллас, ҳеч ишга қўли бормади.\nКечқурун ўрнидан турди-да, дераза қаршисига келди. Бир дақиқалар тек туриб қолди. Сўнгра орқага қайтиб темир сандиқни очди ва ичидан ўқланган тўппончасини олди. Уёқ-буёғини айлантириб яхшилаб текширди. Ҳаммаси жойида эканига ишонч ҳосил қилгач, тўппончани чўнтагига солди. Темир сандиқни қайтадан қулфларкан, яна хотинининг суратига боқди.\n— Жоним, кечир! — деди овозини чиқариб. — Шундай қилмасам бўлмайдиганга ўхшайди…\nТатьяна ҳам энди қўл қовуштириб ўтира олмасди. Милиция бўлимига борди. Бошлиққа вазиятни тушунтирди. Яширинча бўлса-да, эрини кузатишга, шу баҳона калаванинг учини топишга кўмак сўради…\nМилиция бўлимидан унга қўшиб жўнатилган икки нафар ходир ҳам ҳеч нарсани аниқлай олишмади. Номаълум шахслар бу гал негадир Сергей билан учрашиш учун келишилган жойга келишмади…\nШу куни кечқурун кутилмаганда телефон жиринглади. Татьяна ошхонада овқат тайёрлаш билан банд эди. Сергей югуриб йўлакка чиқди-ю, гўшакни кўтарди.\n— Алло, ким бу?\n— Эски танишларинг! — гўшакдан таниш овоз эшитилди. — Менга қара, нега бугун учрашув жойига келмадинг?\n— Кечирасиз, мен ўша ерда эдим. Сизлар келмадинглар.\n— Тўғри, хотинингнинг дастидан ҳаммаси.\n— Нега энди?.. Хотинимнинг нима алоқаси бор?\n— Чунки, хотинчанг бугун сенга билдирмай милициядан одам олиб келган ўша ерга ва бизни қўлга олмақчи бўлган.\n— Бўлиши мумкинмас…\n— Бўпти, учрашув индинга қолдирилади. Худди ўша ерда.\n— Йўқ, мен индинга бора олмайман. — деди Сергей бўшашиб. — Ишларим кўп.\n— Бизни сенинг ишларинг қизиқтирмайди…\nТатьяна ҳаммасини англаб етди. Гарчи эшитмаган бўлса-да, эрининг ҳаяжонидан, асабийлашаётганидан билдики, яна ўша бандитлар таъқиб қила бошлашди.\n— Жоним, айтсанг-чи, — эрининг бўйнига осилиб ялина бошлади Татьяна. — улар ўзи ким? Нима исташаяпти сендан?.. Наҳотки, сени жондан севгувчи хотинингдан яширсанг?..\nСергей бироз сукут сақлаб олгач, Татьянанинг юзидан ўпди.\n— Энди яшириб ўтирмайман. — ниҳоят тилга кирди у. — Улар мафиозлар. Мен шаҳар солиқ полициясига ўтган кунимданоқ орқамдан тушишган. Кўнгилчанлигимдан фойдаланмоқчи бўлишаяпти.\n— Ахир, нима исташаяпти ўзи?..\n— Ўғирлик қилишимни талаб қилишаяпти… Мен тушаётган солиқларни банкнинг ўзида нақд пулга айлантириб, кейин улар билан бўлишиб олишим керакмиш. Албатта уч қисми уларга, бир қисми менга…\n— Нима, шунча катта пулми?\n— Миллионлаб пуллар…\n— Хўш, энди нима қиламиз? — сўради Татьяна безовталаниб. — Қандай қилсак, у ярамаслардан қутуламиз?..\n— Мен уларни ўлдираман. — ишонч билан чўнтагидаги тўппончани чиқарди Сергей. — Шундан бошқа йўл йўқ…\n— Йўқ, бундай қилмайсан. — деди Татьяна. — биз ишхонангдагилардан кўмак сўраймиз…\nҲаммаси режа бўйича ташкил этилди. Солиқ полициясининг ходимлари бир томон, милициядагилар бир томон бўлиб бандитлар учрашишни кўзлаган ерга етиб келишди. Сергей эса, ҳеч нарса бўлмагандек, эски, ташландиқ уй рўпарасида турарди. Унга кўзи тушган бандитлардан учтаси яқин келишди-да, чўнтакларини титкилаб тўппончани олиб қўйишди.\n— Оббо сен-эй, — хохолаб кулди улардан бири. — ҳали бизни ўлдириш ниятида келган экансан-да!?. Қани, ўлдирмайсанми?\n— Мен ҳеч кимни ўлдирмоқчи эмасман. Шунчаки… Ўзимни ҳимоя қилиш учун олиб чиққанман…\nБандитлар Сергейнинг икки қўлини қайириб уй ичкарисига етаклашди.\n— Юр, сени «катта» кутиб турибди. Қимирласанг, пешонангдан дарча очиб қўяман!..\nШу тобда дарахтлар ортида яшириниб турган милиционерлар автоматларини қўлтиқлаганча уларга қараб чопишди…\nБир зумда ҳаммаёқ тўс-тўполон бўлиб кетди. Ўқларнинг чийиллаши, саросимага тушиб қолган бандитларнинг асабий қичқириқлари бутун кўчани тутди…\nЭнг асосийси, Сергей балолардан халос бўлди. Бандитларнинг барчаси қўлга олинди. Татьяна эса, шу кечаси уйда ўтириб Сергейдан солиқ полициясидан кетишини талаб қиларди…\n— Мен Михайловнинг олдига келгандим. — эшик олдида турган соқчига ҳужжатини кўрсатди Татьяна.\n— Қайси Михайлов?\n— Тўртинчи бўлимдаги ҳисобчи.\n— Ҳа, уми?.. Афсуски, ичкарига сизни кирита олмайман.\n— Чунки, бу ер ўта махфий объект ҳисобланади. Раҳбарлар рухсат беришмайди.\n— Унда ўзини чақириб беринг!\n— Яхши, кутиб туринг!\nОрадан бир неча дақиқа ўтиб-ўтмай, Сергейнинг ўзи ташқарига чиқди. Янги ишга ўтгани учунми, ё бандитлар таъқибидан қутулгани учунми, ишқилиб, ранги тиниқ, юзларида табассум эди…\nТатьяна унинг елкасига бошини қўйганча бир муддат жим туриб қолди. Севинганидан бўлса керак, кўзларидан тирқираб ёш оқарди…\nШу кўйи бирпас сукут сақлаб олгач, у эрининг қучоғидан чиқиб ўзи билан олиб келган сомсаларни сумкадан чиқариб олди.\n— Эҳ, меҳрибонгинам! — дея кулиб қўйди Сергей. — Мен яхши кўрган карамли сомса пиширдингми?\n— Ҳа, сен бундан буён уйга кеч келмаслигинг учун… Ё кеч келасанми яна?..\nСергей жавоб бермади. Ўрнига хотинининг лабларидан оҳиста бўса олди, холос.\n— Раҳмат сенга!\n— Сомсалар учун.\n— Фақат сомсалар учунми?\n— Йўқ… Бу дунёда сенинг борлигинг учун… Ва карамли сомсани мазали қилиб пишира олишинг учун!..\nКатегория: HIKOYALAR / ХИКОЯЛАР | Просмотров: 29 | | Рейтинг: 0.0/0


Аҳолининг олтин ёмбилар сотиб олишига рухсат...\n11.05.2018 01:18 1 2270\nЖисмоний шахсларга банкларда шахсий қимматли металл ҳисобларини очишга рухсат берувчи қарор лойиҳаси муҳокамага қўйилди, деб хабар берди «Spot.uz».\nМарказий банк аҳолининг олтин ёмбилар сотиб олишига рухсат беришни таклиф қилди. Бу Марказий банк томонидан ишлаб чиқилган президент қарори лойиҳасида назарда тутилган.\n«Қимматбаҳо металлар ва қимматбаҳо тошлар» қонуни лойиҳаси қимматбаҳо металларни нафақат юридик шахсларга, жисмоний шахсларга ҳам омонат сифатида сақлашга рухсат берилишини таклиф қилади.\n«Муомалага чиқарилган ёмбилардан жисмоний ва юридик шахслар, шунингдек Ўзбекистон Ресбупликаси резиденти бўлмаганлар ҳам сармоя сифатида фойдаланишлари мумкин», — дейилади ҳужжатда.\nЁмбиларни сўмга сотиш кўзда тутилган.\nҲозир Ўзбекистонда фақат саноқли юридик шахсларгина қимматли металлар муомаласи билан шуғулланиш ҳуқуқига эга. Агар ҳужжат қабул қилинса, аҳоли банкларда ўз қимматли металлар ҳисобларини очишлари мумкин бўлади.\nМисол учун, Россияда ёмбиларни сотиб олиш ва уни банкка қўйиш мумкин. Бундай омонатар йилига 30 фоизгача даромад келтиради (таққослаш учун: Ўзбекистон банклари томонидан таклиф этиладиган сўмли омонатлар 20 фоиз, валюта омонатлари 10 фоиздан ошмайди).\nЛойиҳа 25 майгача муҳокамага қўйилган. Ҳужжат қабул қилинса, унинг кучга кириш муддати 2 июлга режалаштирилган.\nМарказий банк аҳоли олтин ёмби\nИқтисодиёт 22/01, 00:04


1 майдан бошлаб Қозоғистонда бепул ижодий ва спорт тадбирларини ўтказишнинг янги механизми жорий этилади\n30 Апрель 14:24\nNUR-SULTAN. Kazinform – 2021 йил 1 майдан бошлаб Қозоғистонда болалар ва ўспиринлар учун бепул давлат ижодий ва спорт буюртмаларини жорий этиш механизми ишга туширилади, деб хабар беради Kazinform мухбири.\nҚР Маданият ва спорт вазирлигининг хабар беришича, давлат ижодий ва спорт буюртмаларини амалга ошириш маҳаллий ижро этувчи органларга юклатилган. Давлат буюртмалари оператори сифатида Нур-Султан, Алмати, Чимкент шаҳарларининг ва вилоятларнинг маданият ва спорт бошқармалари томонидан тасдиқланган.\n«Давлат ижодий ва спорт буюртмаларининг етказиб берувчи сифатида исталган якка тартибдаги тадбиркор ёки юридик шахс бўлиши мумкин. Унинг мулк шакли муҳим эмас. Энг муҳими, қонун ҳужжатларида белгиланган муддатда сифатли хизматларни кўрсатишдир. Қабул қилувчилар 4-17 ёшдаги болалардир, уларнинг манфаатлари қонуний вакиллари томонидан ифодаланади. Қабул қилинган қоидалар ваучер тизими каби ишлайди. Унга кўра, болалар орасидаги бўш иш ўринлари, ўз навбатида, танланган хизмат кўрсатувчи провайдерга ўз воучерларини бериш йўли билан ажратилади», - дейилади вазирлик хабарида.\nБолалар контингентини тўлдириш, бошқа хизмат кўрсатувчи провайдерлар, оператор ва боланинг қонуний вакилининг функционал қўллаб-қувватлаш хизматлари ва шу билан боғлиқ жараёнлар хизмат кўрсатувчи ва боланинг қонуний вакилига бепул амалга оширилади. Қоидаларда, шунингдек, биноларни жиҳозлаш билан боғлиқ бўлган ижодий клублар ва спорт секциялари фаолиятига алоҳида талаблар қўйилган. Давлат ижодий ва спорт буюртмаларини етказиб берувчиларни танлашда шаффофликни таъминлаш, ижодий клублар ва спорт секцияларига ташриф буюрадиган болаларнинг навбатини сақлаш ва шу билан боғлиқ барча тартиб-қоидаларни тўғри бажариш бирлашган ахборот тизими асосида амалга оширилади.\nБугунги кунда ҚР Маданият ва спорт вазирлиги ҚР Рақамли ривожланиш, инновация ва аэрокосмик саноат вазирлиги, ҚР Таълим ва фан вазирлиги билан биргаликда «Bala» ахборот тизимини ишлаб чиқмоқда. Ушбу механизм жараёнини автоматлаштиришга имкон беради.\n#Спорт #Жамият #ҚР Маданият ва спорт ишлари вазирлиги\n2 Қозоғистонда коронавирус юқтирган 113 беморнинг аҳволи жуда оғир\n3 Қозоғистон ва АҚШ Афғонистондаги вазиятни муҳокама қилди\n5 Қозоғистонда бир кунда 811 киши коронавирус инфекциясидан даволаниб чиқди


Qalampir.uz - Банандан ОИТС тарқаётгани ростми? Барча саволларга аниқлик киритамиз\n19:50, 22.03.2016 Олам\n“Чеченистондаги бир аёл банан ичидан қон топди. Аёл уни лаборатория текширувга берганида банан ичидаги қон ОИТС билан касалланган инсонга тегишли қон экани аниқланган. Икки ҳафта аввал Африкада ички қисми қон билан зарарланган апельсинларни топишганди, мана бу ҳолат Россиягача етиб келди. Меваларга эҳтиёт бўлиг ва уларни истеъмол қилишдан аввал уларни бўлакларга бўлинг. Чунки кеча Африкада, бугун Чеченистонда эртага эса бизгача ҳам ана шундай зарарланган мевалар етиб келиши мумкин. Мен анонимман. Ҳаммага тинчлик...”\n“Odnoklassniki.ru”да ҳам огоҳлантирувчи хабарлар пайдо бўлмоқда\nНавбатдаги хабар “Odnoklassniki.ru” ижтимоий тармоғида “Бу ҳақда ҳар бир она билиши керак” сарлавҳаси остида берилган. Унда шундай дейилади:\n“Амурск туманида ички қисмида ОИТС билан зарарланган қон бўлган банан топилди. Сизга меваларни сотиб олишда, уларни болаларга беришда эҳтиёт бўлишингизни айтмоқчиман. Бир болакай зарарланди. Буни ўқиганлар, “класс”тугмасини босишсин ва бошқаларга ҳам эҳтиёт бўлишлари учун тарқатишсин”.\nБу мавзуда 2015 йилдаёқ ОИТС ва инфекцион касалликларга қарши кураш Амурск маркази бош врачи Наталья Липская қуйидаги хулосани берган:\n— Албатта, ўз ўрнида ОИТС юқумли касаллик. У 3 ҳолатда юқиши мумкин. Жинсий алоқа йўли билан, қон орқали ва онадан болага. Қолган ҳолатларда эса ОИТС билан зарарланиш мумкин эмас. ОИТС билан зарарланган қон инсон танасидан ташқарига чиққанида, қотганида ундаги вирус ўлади. Мевалардан ОИТС билан зарарланиш ҳақида шунча йиллик тажрибамда илк бор эшитаяпман, бу аҳмоқлик!\nБу каби хабарлар ёлғон эканининг исботи\nКейинги суратда бир йигитнинг ҳикояси берилган. Унинг айтишича яқин дўстининг синглиси ҳам банан еб ОИТС билан зарарланган. Аслида банан билан боғлиқ бундай маълумотлар анча аввал пайдо бўлгани, аммо янгидан янги суратлар ва ҳикоялар, фикрларнинг ханузгача пайдо бўлаётгани ажабланарли ҳол. Аҳамият бериб қаралса, юқоридаги каби хабарларда ўз таниши, яқини ҳақида ҳикоя қилаётган шахслар уларнинг исмлари, ОИТС ташхиси қачон, қайси шифохонада қўйилгани ҳақидаги маълумотларни тўлиқ келтирмайди. Воқеанинг қайси шаҳарда бўлиб ўтганидан бошқа бирор жўяли маълумотни учратиш мушкул. Бундан ташқари ана шундай хабарларни тарқатиб бирор моддий ёки бошқа мақсадга эришмоқчи бўлган шахслар хабарнинг сўнгида “Эҳтиёткорлик учун бу хабарни бошқаларга ҳам тарқатинг”, – деб ўзини бошқаларга ғамхўр кўрсатиб, ўз гоясини илгари суради.\nОИТС мева ичида яшай олмайди\nЮқорида айтиб ўтганимиздек, банан ва бошқа меваларнинг ички қисмида ОИТС билан касалланган инсон қонининг топилгани ҳақидаги маълумотлар салкам 6 йилдан бери мавжуд. Шу вақт оралиғида, банан истеъмол қилишдан қўрқиб қолган одамлар ҳамда кўплаб олимлар банан ва бошқа мевалар устида тажриба ўтказишди. Шифокорларнинг барчаси бир овоздан “ОИТС билан зарарланган инсонга тегишли бўлган қон томчилари банан ва бошқа меваларнинг ичида сақланиши мумкин эмас”, – деган хулосага келишди. Бунинг исботи сифатида бу фикрга қай тарзда келишганини ҳам тушунтириб беришган. Инсон организмидан ажралган қон бир неча дақиқа ичида қуюқлашиб, қота бошлайди. Агар у мева ичига юборилган бўлганида, у мева таркибидаги кислоталар ва ферментлар таъсирида аминокислотага айланиб қоларди. Таркибидаги вирус эса бошқаларни зарарлаш хусусиятини йўқотган бўларди. Шу билан бирга инсон организмидан ажралиб чиққан қон таркибида ОИТС вируси бўлган тақдирда, у бир неча дақиқада ўз кучини йўқотади. Унинг апельсин ёки бананнинг ичига юборилиши аҳамиятсиз. Бу билан бирор инсоннинг ОИТС билан зарарланишини ақлга сиғдириб бўлмайди.\nМен тажриба ўтказдим ва бу гапларнинг ёлғон эканига амин бўлдим...\nFacebook ижтимоий тармоғинининг яна бир фойдаланувчиси Аниф Кхан сўзларимизнинг исботи сифатида қуйидаги маълумотни келтириб ўтган. “Мен шприц ёрдамида бананнинг ичига 2-3 томчи қонни юбориб кўрдим. 5 дақиқа ичида банан қорайиб кетди. Ҳаммаси ёлғон!”, – дейди Аниф.\n“Қонли” банан ҳақидаги афсона бошқа давлатларда ҳам пайдо бўлмоқда\nЎтган йили “Banana.by” интернет нашрида айнан банан ва бошқа меваларнинг ичидан қон томчилари топилаётгани билан боғлиқ воқеаларга изоҳ сифатидаги мақола чоп этилган.\n“Жазоирга Ливиядан келтирилган апельсинларнинг катта қисмида, уларнинг ичида қон борлиги аниқланган. Ўтказилган текширувлар, қоннинг ОИТС билан зарарланганини тасдиқлаган. Буни эҳтиёткорликни йўқотмаслик учун барчага тарқатинг” каби огоҳлантириш хабари Россияда тарқалган. Одамлар эса, буни давом эттирган ҳолда ичида қон мавжуд бўлган банан ҳақидаги хабарларни бошқа давлатларга ҳам тарқата бошлашгани ёзилган.\n“Қонли” бананлар истеъмол учун яроқли\n2016 йилнинг февраль ойида “Slawyanka.info” интернет нашрида ҳам “Қонли” бананлар ҳақидаги асоссиз гап-сўзларга ойдинлик киритилган мақола чоп этилди.\nУнда Россия қишлоқ хўжалиги назорати ташкилоти томонидан бир қанча ички қисми қон бўлган бананлар устида текширув ўтказилганлиги ва “Қонли” бананлар истеъмолга яроқлик экани айтилган.\n“Бананлар Россия ҳалқининг кундалик рационидан ўрин олган мевалардан биридир. Мутасадди ташкилоатларнинг маълум қилишларича, банандан касалланиш – бўлмағур гап. Гарчи Россия Федерациясига ички қисмида қизил доғ бўлган бананларни олиб кириш тақиқланган бўлсада, уларни истеъмол қилиш мумкин ва улар саломатлик учун ҳавфли эмас”.\nБанан ичидаги қизил доғ нима?\nРоссия қишлоқ хўжалиги назорати ташкилоти бананларнинг ичидаги қизил доғни қуйидагича таърифлайди:\n“Банан дарахтидаги бактериялар ўсимликни зарарлайди, натижада унинг мевалари ичида қизил-жигарранг тусдаги доғлар пайдо бўлади. Бу уларнинг тез бузилиши ва иришига олиб келади. Охирги вақтларда интернет тармоғида ичида қизил доғ бўлган бананларни ейиш жиддий касалликларни келтириб чиқариши мумкинлиги ҳақидаги хабарлар яшин тезлигида тарқалмоқда. Аммо бу хабарлар асоссиз”.\nБанан Ўзбекистонда ҳам севиб истеъмол қилинади\nБанан бизнинг ўлкамизда ҳам севиб истеъмол қилинади. Шифокорлар инсон саломатлигида бошқа мевалар каби бананнинг ҳам ўз ўрни ва фойдаси борлигини таъкидлайдилар. Зеро, бежизга янги туғилган чақалоққа ҳам ғарқ пишган бананни эзиб берилмайди. Унинг кони фойда. Орамизда банан ҳақидаги юқоридаги каби салбий фикрлардан сўнг, уни истеъмол қилишни тўхтатиб қўйганлар ҳам бўлса ажабмас. Аммо ўқиганингиздек, бу гапларнинг барчаси ўйлаб топилган бўҳтон, холос. Банан билан боғлиқ бундай миш-мишлар нафақат бизнинг мамлакатда, балки бошқа мамлакатларга ҳам тарқаляпти. Қарийб 6 йилдан бери бутун дунёни айланиб чиқаётган ана шу миш-мишлардан кўзланган асл мақсаднинг нима экани бизга қоронғу. Шу вақтгача ҳеч бир давлатда бананда ОИТС билан зарарланган инсон қони бор экани ва у одамларга зарар етказиши мумкинлиги ҳақида расмий маълумот берилмаган. Ўзбекистонда эса аҳоли саломатлигига бўлган эътибор юқори даражада. Ҳар бир товар, айниқса, озиқ-овқат маҳсулотлари жиддий текширувлардан сўнггина сотувга қўйилади. Шунинг учун хавотирга ўрин йўқ.\nБельгия қироли ва қироличаси мамлакатни тарк этди\n21:09, 06.02.2019 8 854\n11:46, 24.12.2018 2 249\n18:05, 01.12.2018 18 095\n12:31, 01.12.2018 2 977\n11:29, 24.11.2018 7 774\nконечно оитс хайвонни к,онида яшамийдики меваникида яшайдими\nШу мевалар ичида топилган суюкликни бирор бир ллобараторияда текшириш мумкин эмасми?\nmanimcha banan biznesini o'ldirmoqchi bo'lganlarni ishi bo'lsa kerak\nBalkim bu gaplar hammsi safsatadir???


Анри Дюнан — Қизил Хоч таъсисчиси\nУ ярадорларга ёрдам кўрсатиш бўйича энг йирик жаҳон ташкилотини яратиб, Нобель мукофотининг биринчи лауреати бўлди, ва барча маблағларини хайрли мақсадларга бериб, ўзи гадойликда вафот этди. Унинг исми камчиликка маълум, аммо унинг иши натижасини ҳамма билади.\nЖан Анри Дюнан 1828 йил 08 май куни Женева шаҳрида, шаҳарни бошқариш кенгаши аъзоси, улгуржи савдогар Жан Жак Дюнан оиласида туғилган. Ота-онаси чиндан Худога ишонган одамлар бўлиб, болаликдан ўғилларини нафақат ишбилармонликка, шу билан бирга инсонпарварликка, ҳамдардликка, яхшилик қилишга интилишга ўргатишар эди. Дюнан иқтисодиёт, дин, ижтимоий фаолият билан қизиқади. 18 ёшидан у кундузи иқтисодга ўрганади, кечқурунлари эса, қамбағал ва касалларни кўргани боради. 20 ёшидан бошлаб ҳар якшанба куни у шаҳар қамоғидаги маҳбуслар ёнларига бориб, улар билан суҳбатлашади, уларга кўмак беришга, одамларга ва Худога ишончларини сақлаб қолишга ҳаракат қилади. Колледжни битиргач, у банкка шогирд бўлиб ишга киради.\n26 ёшида Дюнан Жазоирга келади ва у ерда Женева банкининг ваколатхонасида ишлайди, бунда у ўзининг хайрли фаолиятини қолдирмайди, қулчиликка қарши курашда фаол иштирок этиб келади. 1859 йилда у ўз корхонасини очишга қарор қилади ва Мон-Жемил тегирмонлари акциядорлик жамиятини яратади, уни молиялаштириш учун у дўстлари ва қариндошларини таклиф этади. Етарли капитал тўпланди, яхши жой танланди, тегирмон энг замонавий жиҳозлар билан жиҳозланди. Режаларни амалга ошириш учун, ер олиш қолди. Аммо бу ерда Дюнан бюрократларнинг енгиб бўлмайдиган тўсқинлигига дуч келади. Жазоир амалдорлари билан музокараларда муваффақиятга эриша олмай, у Парижга боради, турли идораларга ташриф буюради. Бефойда. Дюнан ҳафсаласи пир бўлмади ва у, ўзига хос қайсарлик ва мақсадга йўналганлик билан охирги инстанцияга –императорга мурожаат қилади. Наполеон III бу вақтда Франция армияси бошида Сольферинода бўлган, у ерда армия италиялик тарафдорлари билан биргаликда Австрия ҳужумига тайёргарлик кўрмоқда. Дюнан Италияга жўнайди.\nОдам ҳаётини тўлиқ ўзгартириб юборадиган воқеалар қандай вужудга келади? Воқеалар бир-бирига тўғри келиб қолишими? Тақдирми? Балки одам, у тайёр бўлган ва бошидан кечириши лозим бўлган вазиятларни ўзи яратиб, ўз тақдирини ўзи ўзгартирар?\nИталияда Дюнан XIX асрнинг энг раҳмсиз ва қонли жанглардан бири – Сольфернино жанги (1859 йил 24 июнь) жанги гувоҳи бўлади. Жанг натижасида 40 минг аскар ўлди ва яраланди.\n“25 июнь куни қуёш одам ҳаёлига келтириши мумкин бўлган энг даҳшатли манзарани ёритди, - деди Дюнан. – Бутун жанг майдони одамлар ва отлар мурдаларига тўлган; йўл, ариқ ва жарликлар мурдаларга тўлиб кетган, Сольферино атрофида эса, ер улар билан деярли тўлиқ қопланган... Бечора ярадорлар кун давомида туришмоқда, улар ўлик каби оқариб кетган, кучлари йўқ; айримларида, айниқса оғир яраланганларнинг қараши маъносиз, улар ҳеч нарсани тушунмагандай, аммо бу... уларга қийноқларни сезишга халақит бергани йўқ; айримлари қўзғалган ва асаб титроғида; бошқалари, яллиғланган очиқ ярали аскарлар, раҳмсиз қийноқлардан ақлдан озгандай кўринади; улар ўлдир деб илтимос қилишади ва ўзгариб кетган юз билан, ўлим олдидаги талвасада ётишибди... Турли парчалар, суяк бўлаклари, кийим парчалари, қўрғошин бўлаклари яраларни яллиғлаб, ярадорларнинг қийноқларини кучайтиришмоқда”.\nҲалок бўлган аскарларнинг мурдаларини уч кун давомида кўмишади.\nЭнг яқин жойлашган Кастильон шаҳри ярадорларга тўлиб кетган. 9000 киши кўчада, черковларда, майдонларда ётибди. Четда қола олмай, Дюнан ярадорларга ёрдам беришга фаол қўшилади, кўнгилли ёрдамчиларни ташкиллаштиради. Унда ҳеч қандай тиббий билимлар йўқ, аммо у билганича яраларни боғлайди, овқат, сув, тамаки олиб келади. Уларга ҳеч ким ёрдам бермаганлиги учун тушкун аҳволдаги ярадорлар билан суҳбатлашади. Д.нан ҳаммага ёрдам беради – ўзлариникиларга ҳам, душман аскарларига ҳам, ва бу ёндашувга бошқа кўнгилли ёрдамчиларни ҳам кўндиради. Унинг шиори «Tutti Fratelli» («Барчамиз ака-ука»), кейинчалик ёрдам тизимининг шиорига айланди.\nУ шу ерда тасодиф туфайли бўлган. У, кўпчилик каби, тўхтамай ўтиб кетиши мумкин эди. Аммо бундай қила олмади. Балки айни шу ҳақиқий Инсонни ажратиб туради?\nАрмияларнинг тиббий хизмати ўша вақтда кўп сонли эмас эди ва шу сонли ярадорларга ёрдам беришга қодир эмас эди. Шаҳарда атиги олтита француз шифокор бор. “Жангдан сўнг биринчи ҳафта давомида, шифокорлар улар тўғрисида “бу ерда ҳеч иложиси йўқ” деган ярадорлар ҳеч қандай ёрдамсиз қолдирилган, улар қарамсиз кетма-кет ўлишган. Фельдшерлар сони чекланганлиги ва ярадорлар сони кўплиги сабабли, бу табиий ҳол эди. Бу раҳмсиз ва даҳшат ҳол, аммо бу муқаррар эди; қутқарилиши мумкин бўлган ярадорларга ёрдам кераклигида, иложсиз бўлганларга вақт сарфлаш мумкин эмас”. “Қанча ёш венгр, чех ва руминлар эндигина ҳарбий хизматга кириб, жангдан сўнг чарчоқдан ёки қон йўқотишда ҳалок бўлишди, ҳаттоки енгил яраланганлар очлик ва ёрдам йўқлигидан вафот этишди!”\nБу даҳшатли кунларда Дюнанда кўнгилли тиббий жамиятлар яратиш ғояси туғилади, улар уоуш пайтида ярадорларга ёрдам беришлари мумкин эди.\n“Ломбардиянинг шу шаҳарларида юзта – икки юзта кўнгилли, аммо тажрибали ва ўз ишини биладиган фельдшерлар нақадар керак эди!... Ҳақиқатан ҳам, катта ва шошилинч ишда бир нечта шахс, яхши ниятлар билан қанчалик руҳланган бўлса ҳам, ҳеч нарса қила олмайди”. “...Медоль текислигида, Сан-Мартино жарларида ва Сольферино адирларида 24 июнь куни ярадорларни кўтариш учун лазарет хизматкорлари етарли бўлганда эди, бечоралар бир неча соат давомида ёрдамсиз, қолиб кетишдан қўрқув ва даҳшатда қолиб кетишмас эди, уларни кўриб, замбил олиб келиш умидида туришга интилиб, уларнинг аҳволини баттар ёмонлаштирувчи уринишларни қилишмас эди. Ниҳоят, кейинги кунда тирик одамга ўликлар билан кўмилиш хавфи йўқ бўлар эди!”\nБу кунлар Дюнан ҳаётини ўзгартириб юборишди. Император билан учрашмай, у Женевага қайтади ва “Сольферино жанги тўғрисида хотиралар” деб номланган китобни ёзади, унда урушнинг даҳшатга тўла тескари тарафини ҳаётий таърифлаб беради, ваҳоланки, у пайтларда бу ҳақида гапириш қоидаларга тўғри келмас эди. Китобида у ярадорларга ёрдам бериш учун кўнгилли жамиятларни ташкил этиш тўғрисидаги ғояларини билдиради.\nКитоб ўз вақтига тўғри келди ва кўплаб одамларда катта таассурот қолдирди. Европанинг барча қисмларидан Дюнанга хатлар кела бошлади. Унинг ғоялари рўёбга чиқишни бошлади. 1863 йил февраль ойида Дюнан Женева шаҳрида бундай кўнгилли жамиятлари яратишни мақсад қўйган кичик қўмитани ташкиллаштиради. Дюнан – қўмита котиби. Турли мамлакатлар ҳукуматлари билан музокаралар олиб борилмоқда, миллий ёрдам гуруҳлари уринишларини бирлаштириш учун халқаро конференция тайёрланмоқда.\nДюнан турли мамлакатлар ҳукуматларига хатлар ёзади, уларда у ўз ғояларини билдиради, кўплари билан учрашади. Ниҳоят, унинг уринишлари ва чексиз ғайрати натижасида 29 октябрь 1863 йилда, Женева шаҳрида 16 мамлакатнинг 39 делегати учрашди. Женева конвенцияси деб маълум бўлган шартнома имзоланди. Унга ёрдам бераётганларнинг дахлсизлиги кафолати, ушбу одамлар учун ажратувчи белги – оқ фонда қизил хоч (ушбу ғояларни билдирган Швейцария вакилига миннатдорчилик сифати, бироз ўзгартирилган Швейцария байроғи) каби муҳим қоидалар кирди. 1863 йил 29 октябрь куни Қизил Хоч туғилган куни ҳисобланади. Икки ойдан кам вақт ўтгач Вюртенбергда биринчи ёрдам Жамияти очилади. Кейинги йил давомида яна 10 та Қизил Хоч жамиятлари очилди: улар Ольденбург герцоглиги, Бельгия, Пруссия, Дания, Франция, Италия, Макленбург, Испания ва Германияда очилишди.\n8 август 1864 йилда ярадорларга ёрдам кўрсатиш Халқаро Қўмитаси конференциясида Қизил Хоч рамзи махсус мақомга эга бўлди, энди у ушбу рамзни тақиб олган одамлар, ҳаракат воситалари, биноларнинг ҳимоясини таъминлайди. Бу 1864 йил 22 сентябрь куни имзоланган “Қуруқликда уруш пайтида ярадор ва касал аскарларнинг тақдирини яхшилаш бўйича Женева конвенцияси” деб номланган ҳукуматлараро келишув билан конунлаштирилган.\nБир дақиқа ўйлаб кўринг. Икки йилда беш кишидан иборат қўмита яратилишидан 16 та мамлакат ҳукуматлари имзолаган халқаро келишувгача йўл босиб ўтилган (ваҳоланки, Женева конвенцияси ҳозиргача халқаро ҳуқуқнинг энг мустаҳкам келишувларидан бири ҳисобланади). Буларнинг ҳаммаси, асосан, битта одам уринишлари ва кураши эвазига қилинган!\nҚўмита аъзолари билан вужудга келган келишмовчиликлар оқибатида, Дюнан 1867 йилгача унинг котиби ҳисобланса ҳам, у деярли якка ҳолда ҳаракат қилади. У, шунингдек, асирга олинган, ярадорлар ва кема ҳалокатига учраганларга ҳимоя тақдим этиш учун курашади. Шу пайтида Дюнан эътибори четида қолган Жазоирдаги корхонаси барбод бўлади. 1867 йилда Дюнан банкрот деб эълон қилинади ва Женева жамоатчилиги томонидан кескин қораланади. Шунга қарамасдан, шу йилнинг ўзида у Австрия, Голландия, Швеция, Пруссия ва Испания Қизил Хоч Қўмиталарининг фахрий аъзоси деб эълон қилинади. Аммо ҚХХҚ да аъзолик шартларидан бири маълум моддий таъминланганлик ҳисобланганлиги учун, нотўғри гаплар сабаби бўлмаслиги учун Дюнан Халқаро Қўмита котиби лавозимидан истеъфога чиқиш тўғрисида ариза беришга мажбур. Ариза қондирилди.\nБаъзи одамлар тўғрисида “осмондан тушган каби” дейишади. Бундай одамларни моддий фаровонлик, жамиятда ўрни қизиқтирмайди, улар битта ғоя деб яшашади ва шу ғояни амалга ошириш учун, унга бутун ҳаётини, бутун истеъдодини бағишлашади. Ишбилармон одамга нисбатан бу сўзлар ғалати туюлса керак, шундай эмасми? Аммо Анри Дюнан бу кўринишга тўла мос келади.\n1870 йил. Европада янги уруш (Пруссия ва Франция ўртасида). Молиявий аҳволи ўта оғирлигига қарамасдан, Дюнан яна ярадорларга ёрдам беради. У ярадорларга ёрдам бериш бўйича Франция жамияти фронтга жўнатаётган тиббий лазаретларни жиҳозларда фаол иштирок этади. Дюнан Париж касалхоналаридаги ярадорлар олдига боради. Айни Дюнан таклифи бўйича, аскар медальонлари жорий этилади, улар ёрдамида ҳалок бўлган ва оғир яраланган аскарларни таниш мумкин.\nДюнаннинг кўп ғоялари замонасидан илгари бўлган. Масалан, оммани маърифатли қилиш заруратини тушуниб, у халқаро кутубхонаси лойиҳаси билан шуғулланади. Биринчи китоблар 1869 йилда чиқишни бошлади, аммо уруш ушбу лойиҳани амалга оширишга халал қилди.\n1874 йилда Дюнан яна ўзи тўғрисида эслатади, у қул савдосига қарши кампания ташаббускори сифатида чиқади. 1875 йил 1 февраль куни Дюнан охирги маротаба жамоатчилик олдида нутқ билан чиққан. Унинг молиявий аҳволи нолга тенг эди.\nДеярли ҳамма томонидан унутилган Дюнан ўн йил давомида чорасиз қашшоқликда яшайди. У Эльзас, Германия, Италия, Швейцария бўйича пиёда кезиб юради, аксарият ҳолда овқат сотиб олишга пули йўқ, камзул эскилигини сиёҳ ёрдамида яширади, кўйлагини бўр ёрдамида оқартиради. Қариндошлари юборишни бошлаган оз миқдордаги пул эвазига, у Хайден бошпанасига жойлашади ва у ерда умри охиригача яшайди.\nБарча нарсадан, бойлиги, яхши яшаш шароитлари, жамият обрўсидан маҳрум бўлиб, у қийналганми? Буни айтиш қийин. Аммо бир фикрни айтишга журъат қиламан, бу муҳтожлик унинг учун даҳшатли бўлмаган деб ўйлайман. Чунки у маҳрум бўлган нарсалар унинг ҳаётида муҳим аҳамиятга эга бўлмаган эди. Унинг учун муҳим бўлган нарсаларни эса, бу – шафқат, ҳамдардлик, бировнинг дардига ачинишга тайёрлиги, бошқалар деб яшаш қобилиятини ҳеч ким олиб қўйиши мумкин эмас эди.\n1895 йилда Қизил Хоч дунёнинг 37 да давлатида мавжуд, ярадорлар билан муносабат тўғрисида Женева конвенцияси 42 та давлат томонидан имзоланган. Шу йилнинг ўзида, Дюнанни топган Вильгельм Зондреггер журналист ҳаракатлари билан, дунё яна бир бор Дюнанни эслайди. Дюнан билан интервью шов-шувга олиб келади, уни дунёнинг етакчи газеталари қайта чоп этишади. Дюнаннинг ночор аҳволи тўғрисида билиб, рус император аёли унга пенсия тайинлайди. Дюнан бу пулларни ҳам, унга берилган бошқа ёрдам тариқасида берилган пулларни ҳам сарфламай, ўз ҳаётига етарли кичик миқдорларни олиб қолиб, деярли ҳамма маблағларни Қизил Хочга ўтказади.\n1901 йилда Анри Дюнан Нобель дунё мукофотининг, Фредерик Пасси билан биринчи лауреати бўлди. Олинган йирик миқдорни у Швейцария ва Норвегияда хайрли фаолиятга топширди.\nДюнан 1910 йил 30 октябрь куни вафот этди. Қабрида қўйилган тош, ярадор аскарёнида тиз чўкиб, унга сув бераётган одам кўринишига эга.


10 апрел куни Душанбеда тасодифий иш топиш илинжида йўл ёқасида тўпланиб турган ишсиз эркаклар. Шифокорларга кўра, коронавирус ночор оилалар учун янада хавфлироқ. [Нозим Қаландаров /AFP]\nДУШАНБЕ – Тиббий муассасалар, шифокорларнинг етишмаслиги ва тестлар ўтказиш имкони чеклангани сабабли, коронавирус тарқалиб бораётган Тожикистондаги вазият хавотирли бўлиб турибди, дейди Жаҳон соғлиқни сақлаш ташкилоти (ЖССТ) ва маҳаллий соғлиқни сақлаш мутасаддилари.\nБахтга кўра, Тожикистоннинг Марказий Осиёдаги қўшнилари, шунингдек, АҚШ COVID-19га қарши курашда мамлакатга ёрдам бера бошлади.\nМай ойи бошида Тожикистонга ташриф буюрган Жаҳон соғлиқни сақлаш ташкилоти делегацияси раҳбари Патрик О'Коннор 12 май куни Душанбеда телефон орқали ўтказилган брифингда касалланиш ҳали ўз чўққисига чиқмаганини айтди.\n«Вазият хавотирли ва қўшимча чора-тадбирларни тақозо этади», деди у.\nХўжанд шаҳридаги 2-сонли тиббий марказ ходимлари, 12 май куни олинган сурат. Касалхона ходимлари коронавирусга чалинган беморларни даволашга тайёр. [Маъмур Юсуфзода]\n1 май куни Тожикистон соғлиқни сақлаш вазирлиги коронавирусга чалиниш билан боғлиқ илк ҳолат рўйхатга олингани ҳақида эълон қилган эди. Чоршанба, 20 май ҳолатига кўра, мамлакатда касалланганлар сони 1736 га етган, 41 киши ўлган.\nШу муносабат билан, душанба (18 май) куни мамлакат уламолар кенгаши бу йили Рамазон ойи якунида ҳеч қандай жамоат намозларига рухсат берилмаслигини маълум қилди, дея хабар беради Озод Европа/Озодлик радиоси.\nЖаҳон банкининг апрель ойида эълон қилинган тадқиқотида COVID-19 туфайли Тожикистонда 6570 дан 21025 нафаргача одам ўлиши мумкинлиги прогноз қилинган эди.\n«Тожикистондаги ўлим даражаси Марказий Осиёдаги энг яқин қўшнилари – Қирғизистон ва Ўзбекистондагидан анча юқори. Бу соғлиқни сақлаш тизимида жиддий муаммолар борлигидан дарак беради», дейди душанбелик таҳлилчи Қосим Бекмуҳаммад.\nШундай муаммолардан бири – касалликка чалинган беморларни даволай оладиган муассасаларнинг етишмаслиги. Ҳукумат маълумотларига кўра, мамлакатда фақат 30 та тиббий муассаса COVID-19 билан касалланган беморларни қабул қилмоқда.\nУларда жами 5284 та ётоқ бор. Коронавирус пандемияси сабабли, мамлакатнинг энг йирик ва энг замонавий тиббий мажмуаси –Душанбедаги «Истиқлол» касалхонаси COVID-19 беморларини қабул қилишга тўлиқ мослаштирилган.\nҲукумат яна учта йирик шифохонани юқумли касалликларни даволаш учун қайта жиҳозлаган. «Караболо» республика клиник касалхонаси коронавирусга чалинганларни қабул қилиш учун реконструкция қилинди, деди Душанбе шаҳар ҳокимлиги вакили Абдумажид Усмонов.\n«Бир неча қурилиши тугалланмаган бинолардан вақтинча фойдаланган ҳолда, беморлар учун қўшимча жойлар ташкил этиш ишлари олиб борилмоқда», деди Усмонов.\nТожикистонда бу касалликни даволаш учун лаборатория тадқиқотлари, коронавирус учун тестлар ва малакали шифокорлар етишмайди, дейди Суғд вилояти соғлиқни сақлаш бошқармаси раҳбарининг ўринбосари Маъруф Ҳожибоев.\n«Бизда фақат битта ишлаб турган лаборатория бор, инфекционист-шифокорлар ва ихтисослашган касалхоналар кам», деди у бутун мамлакатни назарда тутиб. «Аммо биз қўлимиздан келган барча чораларни кўрмоқдамиз.»\n«Сўғд вилоятининг энг заиф жойлари Жаббор Расулов, Бобожон Ғафуров ва Истаравшан туманлари, шунингдек, аҳоли зичлиги жуда юқори бўлган Хўжанд шаҳридир», деди Ҳожибоев.\nТожикистон ҳукумати мамлакатда пандемия тарқалганини эълон қилиши билан, мактабгача таълим муассасалари, масжидлар, мактаблар ва университетлар, бозорлар, ресторанлар ва хизмат кўрсатиш корхоналарини ёпилди.\nШунингдек, ҳарбий қисмларда ҳам карантин эълон қилинди. Ҳукумат март ойи бошида мамлакатдаги аэропортлар, шунингдек, Ўзбекистон ва Афғонистон билан чегараларни ёпган. Кейинроқ Қирғизистон билан олис чегара ҳудудларида патрул назорати кучайтирилган. Авваллари чегаранинг ушбу ҳудудлари тожик ва қирғиз фуқароларининг кесиб ўтиши учун очиқ эди.\nМамлакатда «юмшоқ» карантин жорий этилгани тўғри бўлди, дейди хўжандлик Маъруф Маҳкамов.\nМаҳкамовга кўра, «юмшоқ, босқичма-босқич карантин одамларга руҳий тўсиқни енгиш ва коронавирусга қарши курашга тайёр бўлинса, у қўрқинчли эмас деган фикрга кўникишга имкон берди».\nТожикистоннинг вирусга қарши курашини қўллаб-қувватлаш ишлари жадаллашган.\n6 май куни АҚШ Касалликларни назорат қилиш ва олдини олиш маркази (CDC) COVID-19 эпидемиясига қарши курашда Марказий Осиё давлатларини қўллаб-қувватлаш учун 6,8 миллион доллар (69,9 миллион сомоний) ажратганини эълон қилди. Бу маблағнинг 1,69 миллион доллари (17,4 миллион сомоний) Тожикистон учун ажратилган.\nБу шу каби эълонларнинг сўнггисидир.\nАмерика ҳукумати АҚШ Халқаро тараққиёт агентлиги (USAID) орқали Тожикистоннинг тобора кучайиб бораётган COVID-19 пандемиясига қарши кураш салоҳиятини ошириш, шунингдек, тиббий муассасаларга озиқ-овқат тарқатиш учун 869 минг АҚШ долларига (8,9 миллион сомоний) тенг ёрдам ажратди, деб хабар берган 7-9 апрель куни АҚШнинг Душанбедаги элчихонаси.\nЭлчихонага кўра, АҚШ ҳукумати Тожикистон ҳудида фаолият юритувчи «USAID ва ёрдамчи ташкилотлар, Халқаро қизил хоч жамияти, Жаҳон соғлиқни сақлаш ташкилотлари орқали» ёрдам қўлларини чўзмоқда.\nЖаҳон Банки ва Қўшма Штатлар мамлакатга биринчилар қаторида ёрдам қўлини чўзди.\n2 апрель куни Жаҳон банки Тожикистоннинг пандемияга тайёрланиши ва унга қарши чоралар кўриши учун 11,3 миллион АҚШ доллари (115,4 миллион сомоний) ажратди, дейилади ташкилот баёнотида.\nУшбу маблағ мамлакатдаги тиббий муассасаларнинг реанимация бўлимларида 100 та янги жой ташкил этишга сарфланади ва Тожикистоннинг коронавирус билан касалланган беморларни даволаш салоҳиятини кучайтиради.\nМарт ойида АҚШ ҳукумати Америка халқи номидан Тожикистонга 12 минг дона жарроҳлик ниқоби, 12 минг жуфт қўлқоп, 1400 та жарроҳлик кийими ва 400 та ҳимоя кўзойнаги юборган.\nБуларнинг ҳаммаси мамлакатдаги тиббий муассасаларга тарқатилган.\nҚўшни давлатлар ёрдами\nКоронавирус пандемиясига қарши курашда Тожикистон Марказий Осиёдаги қўшни мамлакатлардан ҳам ёрдам олмоқда.\nАпрель бошида Қозоғистон 5000 тонна ун, Ўзбекистон эса жиҳозлар, озиқ-овқат ва мутахассислар билан ёрдам берган. Бунга қўшимча равишда апрель ойи аввалида Душанбега Ўзбекистон томонидан юборилган гуманитар ёрдамда тиббий жиҳозлар, дори-дармон ва озиқ-оқат ҳам етказилган.\nШунингдек, май ойи бошларида Ўзбекистонга тегишли ҳарбий самолёт Душанбега ҳимоя комбинезонлари ва кўзойнаклар, суюқ натрий гипохлорид, респираторлар, қўлқоп ва контактсиз термометрларни олиб келган.\nБошқа бир самолётда 10 та сунъий нафар олдириш жиҳози, дори-дармонлар, ҳимоя кийимлари, қўлқоплар ва респираторлари олиб келинган. Худди шу самолётда коронавирус билан кураш тажрибасига эга саккиз нафар ўзбекистонлик вирусолог, эпидемиолог ва анастезиологлар ҳам Душанбега етиб келишди.\nБундан ташқари, Ўзбекистон Тожикистонга коронавирус билан касалланган беморларни даволашга мўлжалланган 154 та кўчма тиббий контейнерларни юборган, дейилади Тожикистон ташқи ишлар вазирлигининг май ойидаги баёнотида.\n«Соғлиқни сақлаш тизимимиз дуч келаётган муаммоларни ҳисобга олганда, қўшниларимизнинг зарурий ёрдами ва дастаги ўз вақтида кўрсатилмоқда, халқимиз бундан ўта миннатдор», деди Ҳожибоев.


ИнтерФУТБОЛ :: Наоя Шибамура: Фозил терма жамоада ўйнашга муносиб ва ҳақли\nНаоя Шибамура: Фозил терма жамоада ўйнашга муносиб ва ҳақли\nЁдингиздами, 2012-2013 йилги мавсумларда япониялик футболчи Наоя Шибамура Ўзбекистон олий лигасида тўп сурганди? Ўшанда у «Пахтакор» ва «Бухоро» жамоалари шарафини ҳимоя қилганди.\n2012 йили ҳимоячи «шерлар» таркибида бор-йўғи битта ўйинда майдонга тушиб, 45 дақиқа ўйнаган. Ўша йили «Бухоро»га кўчиб ўтган япониялик футболчи 12та учрашувда майдонга тушди. Бу ўйинларда у 3та сариқ карточка ишлаб олди.\n2013 йилги мавсум Наоя учун яна ҳам омадли чиқди. «Кунчиқар юрт» футболчиси «Бухоро» либосида 26та ўйин ўтказди. Учрашувларда атиги икки бор огоҳлантирилди. Умуман олганда, Шибамура ўзидан ёмон таассурот қолдирмаганди.\nЎзбекистондан кетган Наоя маълум муддат Польшада ўйнади. Мана икки йилдирки, у она юрти Японияда футболчилик фаолиятини давом эттиряпти. Биз Наоя Шибамура билан боғланиб, ундан интервью олдик.\n- Наоя, юртимизни тарк этишингизга нима сабаб бўлганди?\n- Ўзбекистонда икки йил ўйнадим. Ҳеч иккиланишсиз айтишим мумкин, бу мамлакат Япониядан сўнг менинг иккинчи ватанимга айланган. Ўзбекистонни жуда яхши кўраман. Айниқса, одамлари ва миллий таомларини роса соғинаман. Тошкент ва Бухоро шаҳарлари умрбод ёдимда қолади. Бевосита саволингизга келсак, ўзимни янги чемпионатда синаб кўришга қарор қилдим. Ўша пайт бир нечта давлат клубларидан таклифлар олгандим. Ўйлаб кўриб, улар орасидан Польша вариантини танладим. Европа клубида ўйнашни афзал билдим.\n- Сизга Ўзбекистонда нима ёқмади?\n- Бундай нарсанинг ўзи бўлмади. Ёзнинг иссиқ келишини инобатга олмаса, ҳаммаси ажойиб. Ўзбеклар футболни яхши кўришади. Айниқса, Бухорода миллионлар ўйини ихлосмандлари бисёр экан.\n- Польшадан кейин Японияга қайтдингизми?\n- Худди шундай. Япониянинг «Вентфорет Кофу» жамоаси билан шартнома имзоладим. Ўтган йили шу клуб шарафини ҳимоя қилдим. Бу йилдан эътиборан Токио шаҳри жамоасида ўйновчи мураббий сифатида фаолият юритяпман. Футболга бўлган меҳрим сабаб бу спорт туридан йироқлашиб кета олмасдим ва мураббийлик фаолиятини бошлашга қарор қилдим.\n- Футболчилик даврингизга назар ташлаб, ундан кўнглингиз тўлдими?\n- Ҳар ҳолда ёмон эмас. Лекин бундан ҳам яхши бўлиши мумкин эди. 2014-2015 йилги мавсумда Польшанинг «Стомил» клубида ўйнадим. Бу жамоа таркибида 38та учрашувда майдонга тушдим. Легионер сифатида икки йил Латвиянинг «Вентспилс» клубида тўп сурдим. Ўзбекистоннинг энг номдор жамоаси - «Пахтакор» либосини кийиш насиб қилди. «Бухоро»да бир ярим мавсум самарали ўйин ўтказдим.\nЯпониянинг бир нечта клублари шарафини ҳимоя қилдим. Ҳар бир футболчининг катта орзуларидан бири - легионер сифатида ўйнаш. Менга шундай бахт насиб қилган. Лекин термада ўйнамаганим мен учун армон бўлиб қолди. Балки қачонлардир миллий жамоада мураббийи сифатида ишларман.\nҲаётда ҳамма нарса бўлиши мумкин. Ҳозир мураббийликка астойдил киришганман. Тажрибали устозлардан соҳа сир-асрорларини ўрганяпман. Фаолиятим давомида яхши мураббийлар қўл остида ўйнадим.\n- Ўзбекистонлик футболчилар билан гаплашиб турасизми?\n- Албатта. Асосан «Пахтакор» ва «Бухоро»да бирга тўп сурганлар билан ижтимоий тармоқ орқали суҳбатлашамиз, Ўзбекистон ҳақида кўп маълумот сўрайман. Юртингизда дўстларим кўп. Улар орасида мухлислар ҳам бор, ҳаммалари илиқ фикрларни ёзишади. Бундан жуда ҳам хурсанд бўламан.\n- Ҳозир Япония J-лигасида ўзбекистонлик футболчи ўйнаяпти. Аниқроғи, Фозил Мусаев «Жубило Ивата» клуби шарафини ҳимоя қилмоқда. Бундан хабарингиз борми?\n- Бўлмасам-чи, бир неча йил аввал дўстлашганмиз. Япония чемпионатида жуда яхши ўйин кўрсатяпти. Ҳеч иккиланишсиз айтишим мумкинки, Мусаев J-лиганинг энг кучли таянч ярим ҳимоячиларидан бири. Қисқа фурсатда Япония чемпионатига мослашиб кетди. У учун хурсандман. Дарвоқе, яқинда Фозил миллий жамоа йиғинидан қайтди. Ўзбекистон термаси иштирокидаги ўйинда майдонга тушдими?\n- Афсуски, йўқ. Мураббийлар штаби унга имконият беришмади. Ҳар иккала баҳсда ҳам захирада қолдирилди.\n- Афсус. Мусаев бугунги кунда ўз позициясидаги энг кучли футболчи. Шахсан мен шундай фикрдаман. Акс ҳолда, «Жубило Ивата» мураббийлари унга ишонч билдиришмасди. Ҳар бир ўйинда майдонда тўлиқ 90 дақиқа ҳаракат қиляпти. Голлар ҳам уряпти. Очиғи, унинг термада нима сабабдан захирада қолаётганини тушунмадим.\n- Япония термасининг ЖЧ-2018 финал босқичига чиқишига ишонасизми?\n- Албатта. Лекин гуруҳда ўта чигал вазият юзага келган. Саудия Арабистони ва Австралия термалари ҳам мундиалга чиқиш учун кураш олиб боришяпти. Бизнинг жамоа 17 очко билан гуруҳда пешқадамлик қиляпти. Саудия Арабистони ва Австралия ҳисобида 16тадан очко бор.\nНавбатдаги турда Саудияга қарши кечадиган ўйин кўп нарсага ойдинлик киритади. Шу ўринда Ўзбекистон термасига ҳам саралашнинг қолган икки ўйинида омад тилайман. Энг муҳими, ҳаммаси ўз қўлингизда. Футболчилар астойдил ҳаракат қилишса, ЖЧ-2018 финал босқич йўлланмаси қўлга киритилади.